ระเบียบคณะกรรมการการเลือกตั้งระเบียบคณะกรรมการการเลือกตั้งว่าด้วยหลักเกณฑ์และวิธีการออกเสียงประชามติพ.ศ. ๒๕๕๙ อาศัยอำนาจตามความในประกาศคณะรักษาความสงบแห่งชาติฉบับที่ ๑๑/๒๕๕๗ ลงวันที่ ๒๒ พฤษภาคม ๒๕๕๗ ประกาศคณะรักษาความสงบแห่งชาติ ฉบับที่๒๔/๒๕๕๗ ลงวันที่ ๒๓ พฤษภาคม ๒๕๕๗ มาตรา ๑๐แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. ๒๕๕๐และมาตรา ๕ แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙ ประกอบมติคณะกรรมการการเลือกตั้งในการประชุมครั้งที่ ๑๗/๒๕๕๙ เมื่อวันที่ ๒๕ เมษายน ๒๕๕๙ คณะกรรมการการเลือกตั้งจึงออกระเบียบว่าด้วยหลักเกณฑ์และวิธีการออกเสียงประชามติไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการการเลือกตั้งว่าด้วยหลักเกณฑ์และวิธีการออกเสียงประชามติพ.ศ. ๒๕๕๙ข้อ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในระเบียบนี้ร่างรัฐธรรมนูญ หมายความว่าร่างรัฐธรรมนูญที่คณะกรรมการร่างรัฐธรรมนูญจัดทำขึ้นและต้องจัดให้มีการออกเสียงการออกเสียง หมายความว่าการออกเสียงประชามติตามมาตรา ๓๙/๑ ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ แก้ไขเพิ่มเติม (ฉบับที่ ๒) พุทธศักราช ๒๕๕๙ผู้มีสิทธิออกเสียง หมายความว่าผู้มีสิทธิออกเสียงประชามติซึ่งมีคุณสมบัติและไม่มีลักษณะต้องห้ามตามรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ แก้ไขเพิ่มเติม (ฉบับที่ ๒) พุทธศักราช ๒๕๕๙และตามพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙วันออกเสียง หมายความว่า วันที่คณะกรรมการการเลือกตั้งประกาศกำหนดให้เป็นวันออกเสียงประชามติเขตออกเสียง หมายความว่าท้องที่ที่กำหนดเป็นเขตออกเสียงประชามติหน่วยออกเสียง หมายความว่าท้องถิ่นที่กำหนดให้ทำการลงคะแนนออกเสียงประชามติที่ออกเสียง หมายความว่าสถานที่ที่กำหนดให้ทำการลงคะแนนออกเสียงประชามติและให้หมายความรวมถึงบริเวณที่กำหนดขึ้นโดยรอบที่ออกเสียงประชามติที่ออกเสียงนอกเขตจังหวัด หมายความว่าสถานที่ที่กำหนดให้ทำการลงคะแนนออกเสียงประชามติสำหรับผู้มีสิทธิออกเสียงที่ลงทะเบียนขอใช้สิทธิออกเสียงนอกเขตจังหวัดและให้หมายความรวมถึงบริเวณที่กำหนดขึ้นโดยรอบที่ออกเสียงนอกเขตจังหวัดหีบบัตรออกเสียง หมายความรวมถึงสิ่งที่ใช้แทนหีบบัตรออกเสียงบัตรออกเสียง หมายความว่า บัตรออกเสียงประชามติเครื่องอ่านบัตรประจำตัวประชาชน หมายความว่าเครื่องอ่านข้อมูลบัตรประจำตัวประชาชนที่ออกด้วยระบบคอมพิวเตอร์แบบอเนกประสงค์จังหวัด หมายความรวมถึง กรุงเทพมหานครอำเภอ หมายความรวมถึง เขตตำบล หมายความรวมถึง แขวงที่ว่าการอำเภอ หมายความรวมถึง สำนักงานเขตข้อ๔ให้ประธานกรรมการการเลือกตั้งรักษาการตามระเบียบนี้หมวด ๑เจ้าพนักงานผู้ดำเนินการออกเสียง ส่วนที่ ๑บททั่วไป ข้อ๕ให้คณะกรรมการการออกเสียงประจำเขตออกเสียงมีอำนาจหน้าที่ควบคุมดูแลและดำเนินการจัดการออกเสียงในเขตจังหวัดตามประกาศระเบียบ คำสั่ง มติคณะกรรมการการเลือกตั้งและตามที่ได้รับมอบหมายเพื่อให้การออกเสียงในเขตจังหวัดเป็นไปโดยสุจริตและเที่ยงธรรมและให้มีอำนาจเข้าไปในที่ออกเสียงและที่ออกเสียงนอกเขตจังหวัดเพื่อประโยชน์ในการจัดการออกเสียงให้คณะกรรมการการออกเสียงประจำเขตออกเสียงแต่งตั้งคณะอนุกรรมการ หรือคณะบุคคลหรือบุคคลใดเป็นผู้ช่วยเหลือการปฏิบัติงานการออกเสียง รวมทั้งมอบหมายให้คณะอนุกรรมการหรือคณะบุคคลหรือบุคคลใดดังกล่าวปฏิบัติหน้าที่เกี่ยวกับการออกเสียงในเขตจังหวัดได้ภายในกรอบเงินงบประมาณหรือตามหลักเกณฑ์ที่คณะกรรมการการเลือกตั้งกำหนดจนกว่าภารกิจการออกเสียงจะเสร็จสิ้นข้อ๖ให้ผู้อำนวยการการออกเสียงประจำเขตออกเสียงมีอำนาจหน้าที่ดำเนินการเพื่อการสนับสนุนการปฏิบัติการออกเสียงในเขตจังหวัดประสานงานกับหน่วยงานที่เกี่ยวข้อง เตรียมการอื่น ๆที่เกี่ยวข้องกับการออกเสียงและปฏิบัติตามประกาศ ระเบียบ คำสั่งมติคณะกรรมการการเลือกตั้ง และมติคณะกรรมการการออกเสียงประจำเขตออกเสียงข้อ๗ การใดในพระราชบัญญัติว่าด้วยการออกเสียงประชามติร่างรัฐธรรมนูญพ.ศ. ๒๕๕๙ กำหนดให้เป็นหน้าที่ของคณะกรรมการการออกเสียงประจำเขตออกเสียงหรือผู้อำนวยการการออกเสียงประจำเขตออกเสียง ซึ่งในระเบียบนี้กำหนดให้บุคคลหรือคณะบุคคลเป็นผู้ดำเนินการแทน ให้ถือว่าคณะกรรมการการออกเสียงประจำเขตออกเสียงหรือผู้อำนวยการการออกเสียงประจำเขตออกเสียงได้มอบหมายให้บุคคลหรือคณะบุคคลดังกล่าวเป็นผู้ดำเนินการแทน แล้วแต่กรณีและให้คณะกรรมการการออกเสียงประจำเขตออกเสียงหรือผู้อำนวยการการออกเสียงประจำเขตออกเสียงมีหน้าที่ควบคุมติดตามการดำเนินงานให้เป็นไปตามระเบียบส่วนที่ ๒คณะกรรมการการออกเสียงประจำเขตออกเสียงและผู้อำนวยการการออกเสียงประจำเขตออกเสียง ข้อ๘คณะกรรมการการออกเสียงประจำเขตออกเสียง ประกอบด้วยประธานกรรมการหนึ่งคนและกรรมการอีกสี่คนโดยให้แต่งตั้งจากประธานกรรมการการเลือกตั้งประจำจังหวัดเป็นประธานกรรมการการออกเสียงประจำเขตออกเสียงและกรรมการการเลือกตั้งประจำจังหวัดเป็นกรรมการการออกเสียงประจำเขตออกเสียงกรณีจังหวัดใดไม่มีคณะกรรมการการเลือกตั้งประจำจังหวัดปฏิบัติหน้าที่อยู่ให้ดำเนินการสรรหาคณะกรรมการการออกเสียงประจำเขตออกเสียงให้ครบจำนวนห้าคนสำหรับจังหวัดใดที่มีคณะกรรมการการเลือกตั้งประจำจังหวัดปฏิบัติหน้าที่ไม่ครบห้าคนให้ปฏิบัติหน้าที่เท่าที่มีอยู่แต่ต้องไม่น้อยกว่ากึ่งหนึ่งในกรณีที่มีการสรรหากรรมการการออกเสียงประจำเขตออกเสียงทั้งคณะให้คณะกรรมการการออกเสียงประจำเขตออกเสียงประชุมและเลือกกันเองให้คนหนึ่งเป็นประธานกรรมการการออกเสียงประจำเขตออกเสียงและแจ้งผลให้คณะกรรมการการเลือกตั้งทราบข้อ๙ให้ผู้อำนวยการการเลือกตั้งประจำจังหวัดเป็นผู้อำนวยการการออกเสียงประจำเขตออกเสียงและเป็นเลขานุการคณะกรรมการการออกเสียงประจำเขตออกเสียงข้อ๑๐ การประชุมของคณะกรรมการการออกเสียงประจำเขตออกเสียงต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการการออกเสียงประจำเขตออกเสียงเป็นประธานในที่ประชุมถ้าประธานกรรมการการออกเสียงประจำเขตออกเสียงไม่มาประชุมหรือไม่อาจปฏิบัติหน้าที่ได้ให้กรรมการการออกเสียงประจำเขตออกเสียงที่มาประชุมเลือกกรรมการคนหนึ่งเป็นประธานในที่ประชุมมติของที่ประชุมให้ถือเสียงข้างมากกรรมการคนหนึ่งย่อมมีเสียงหนึ่งในการออกเสียงลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๑ให้คณะกรรมการการออกเสียงประจำเขตออกเสียงพ้นจากตำแหน่งภายในเจ็ดวันนับแต่วันลงคะแนนออกเสียงข้อ๑๒ นอกจากการพ้นจากตำแหน่งตามข้อ ๑๑กรรมการการออกเสียงประจำเขตออกเสียงพ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติตามข้อ ๑๔ หรือมีลักษณะต้องห้ามตามข้อ ๑๕(๔)คณะกรรมการการเลือกตั้งมีมติให้พ้นจากตำแหน่งโดยเห็นว่าขาดความเป็นกลางทางการเมืองมีความประพฤติส่อไปในทางทุจริตต่อหน้าที่ส่อว่ากระทำผิดต่อตำแหน่งหน้าที่หรือส่อว่าจงใจใช้อำนาจหน้าที่ขัดต่อประกาศระเบียบของคณะกรรมการการเลือกตั้ง ละเลยต่อหน้าที่หรือไม่อาจปฏิบัติหน้าที่ได้การพ้นจากตำแหน่งตามวรรคหนึ่งย่อมไม่กระทบการใดที่กรรมการการออกเสียงประจำเขตออกเสียงกระทำไปในหน้าที่รวมทั้งการได้รับค่าตอบแทนก่อนวันที่คณะกรรมการการเลือกตั้งมีมติและให้ถือว่ามติการให้พ้นจากตำแหน่งของคณะกรรมการการเลือกตั้งให้เป็นที่สุดข้อ๑๓ในกรณีที่ไม่มีกรรมการการออกเสียงประจำเขตออกเสียงหรือมีแต่ไม่สามารถปฏิบัติหน้าที่ได้ให้ผู้อำนวยการการเลือกตั้งประจำจังหวัดหรือพนักงานของสำนักงานคณะกรรมการการเลือกตั้งประจำจังหวัดที่ผู้อำนวยการการเลือกตั้งประจำจังหวัดมอบหมายปฏิบัติหน้าที่แทนไปพลางก่อนจนกว่าจะมีการแต่งตั้งคณะกรรมการการออกเสียงประจำเขตออกเสียงคนใหม่แทนและแจ้งให้คณะกรรมการการเลือกตั้งทราบภายในสองวันนับแต่วันที่มีกรณีดังกล่าวเมื่อมีกรณีตามวรรคหนึ่งคณะกรรมการการเลือกตั้งอาจไม่แต่งตั้งกรรมการประจำเขตออกเสียงคนใหม่แทนก็ได้ข้อ๑๔กรรมการการออกเสียงประจำเขตออกเสียงต้องมีคุณสมบัติ ดังต่อไปนี้(๑)มีสัญชาติไทยโดยการเกิด(๒)มีอายุไม่ต่ำกว่าสามสิบห้าปีบริบูรณ์ในวันสมัครหรือทาบทาม(๓)มีภูมิลำเนาอยู่ในเขตจังหวัดนั้นข้อ๑๕กรรมการการออกเสียงประจำเขตออกเสียงต้องไม่มีลักษณะต้องห้าม ดังต่อไปนี้(๑)วิกลจริตหรือจิตฟั่นเฟือนไม่สมประกอบ(๒)เป็นภิกษุ สามเณร นักพรตหรือนักบวช(๓)ต้องคุมขังอยู่โดยหมายของศาลหรือโดยคำสั่งที่ชอบด้วยกฎหมาย(๔)อยู่ในระหว่างถูกเพิกถอนสิทธิเลือกตั้ง(๕)ติดยาเสพติดให้โทษ(๖)เป็นบุคคลล้มละลายซึ่งศาลยังไม่สั่งให้พ้นจากคดี(๗)เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีเว้นแต่ในความผิดอันได้กระทำโดยประมาท(๘)เคยถูกไล่ออกปลดออกหรือให้ออกจากราชการจากหน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตหรือประพฤติมิชอบในวงราชการ(๙)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๐)อยู่ในระหว่างต้องห้ามมิให้ดำรงตำแหน่งทางการเมือง(๑๑)เป็นสมาชิกสภานิติบัญญัติแห่งชาติ สมาชิกสภาขับเคลื่อนการปฏิรูปประเทศข้าราชการการเมือง สมาชิกสภาท้องถิ่นหรือผู้บริหารท้องถิ่น(๑๒)เป็นสมาชิกหรือผู้ดำรงตำแหน่งอื่นของพรรคการเมือง(๑๓)เป็นผู้ตรวจการแผ่นดิน กรรมการสิทธิมนุษยชนแห่งชาติ ตุลาการศาลรัฐธรรมนูญตุลาการศาลปกครอง กรรมการป้องกันและปราบปรามการทุจริตแห่งชาติหรือกรรมการตรวจเงินแผ่นดินข้อ๑๖ ภายใต้บังคับข้อ ๑๓กรณีที่กรรมการการออกเสียงประจำเขตออกเสียงพ้นจากตำแหน่งเพราะเหตุอื่นนอกจากเสร็จสิ้นภารกิจและกรณีดังกล่าวเกิดขึ้นก่อนวันออกเสียงไม่น้อยกว่าสามวันให้กรรมการการออกเสียงประจำเขตออกเสียงปฏิบัติหน้าที่เท่าที่มีอยู่เว้นแต่การพ้นจากตำแหน่งดังกล่าวทำให้มีจำนวนกรรมการการออกเสียงประจำเขตออกเสียงเหลือน้อยกว่ากึ่งหนึ่งให้คณะกรรมการการเลือกตั้งแต่งตั้งกรรมการการออกเสียงประจำเขตออกเสียงเพิ่มจนครบห้าคนโดยพิจารณาจากบัญชีรายชื่อตามข้อ๑๘ หรือผู้ที่มีคุณสมบัติตามข้อ ๑๔ และไม่มีลักษณะต้องห้ามตามข้อ ๑๕แต่หากกรณีดังกล่าวเกิดขึ้นในจังหวัดที่ไม่ได้มีการสรรหาคณะกรรมการการออกเสียงประจำเขตออกเสียงเนื่องจากมีคณะกรรมการการเลือกตั้งประจำจังหวัดปฏิบัติหน้าที่อยู่แล้วก็ให้คณะกรรมการการเลือกตั้งพิจารณาแต่งตั้งบุคคลที่มีคุณสมบัติและไม่มีลักษณะต้องห้ามตามระเบียบนี้เป็นกรรมการการออกเสียงประจำเขตออกเสียงกรณีตามวรรคหนึ่งเกิดขึ้นภายในสามวันก่อนวันออกเสียงหรือในวันออกเสียงให้กรรมการการออกเสียงประจำเขตออกเสียงเท่าที่มีอยู่ปฏิบัติหน้าที่จนเสร็จสิ้นการออกเสียงกรณีที่มีการแต่งตั้งกรรมการการออกเสียงประจำเขตออกเสียงเพิ่มตามวรรคหนึ่งแล้วคณะกรรมการการเลือกตั้งเห็นว่าผู้ได้รับแต่งตั้งมีพฤติการณ์ไม่เหมาะสมหรือปฏิบัติหน้าที่ไม่มีประสิทธิภาพหรือไม่มีความเป็นกลางทางการเมืองอาจมีมติให้แต่งตั้งคณะกรรมการการออกเสียงประจำเขตออกเสียงใหม่ได้ตามที่เห็นสมควรข้อ๑๗ ภายใต้บังคับข้อ ๘ วรรคสองการดำเนินการสรรหาคณะกรรมการการออกเสียงประจำเขตออกเสียงให้ผู้อำนวยการการเลือกตั้งประจำจังหวัดประกาศรับสมัครบุคคลที่มีคุณสมบัติและไม่มีลักษณะต้องห้ามเป็นกรรมการการออกเสียงประจำเขตออกเสียงภายในห้าวันนับแต่วันที่ระเบียบนี้มีผลใช้บังคับโดยผู้สมัครต้องยื่นใบสมัครตามแบบ กอส. เขตและต้องกำหนดวันรับสมัครไม่น้อยกว่าห้าวันเมื่อสิ้นสุดระยะเวลาการรับสมัครตามวรรคหนึ่งและมีผู้สมัครไม่ครบจำนวนตามข้อ๑๙ ให้ผู้อำนวยการการเลือกตั้งประจำจังหวัดทาบทามบุคคลที่มีคุณสมบัติตามข้อ ๑๔ และไม่มีลักษณะต้องห้ามตามข้อ๑๕ เป็นกรรมการการออกเสียงประจำประจำเขตออกเสียงให้ครบจำนวนตามข้อ ๑๙ภายในสามวันนับแต่วันสิ้นสุดการรับสมัคร ตามแบบ กอส. เขต/ทข้อ๑๘ให้ผู้อำนวยการการเลือกตั้งประจำจังหวัดตรวจสอบคุณสมบัติและลักษณะต้องห้ามของผู้สมัครตามข้อ๑๗ วรรคหนึ่ง หรือผู้ได้รับการทาบทามตามข้อ ๑๗ วรรคสองและจัดทำบัญชีรายชื่อของผู้สมัครหรือผู้ได้รับการทาบทามเป็นกรรมการการออกเสียงประจำเขตออกเสียงพร้อมทั้งปิดประกาศบัญชีรายชื่อดังกล่าว ณสำนักงานคณะกรรมการการเลือกตั้งประจำจังหวัด ที่ว่าการอำเภอ สำนักงานเขตเผยแพร่ประชาสัมพันธ์รายชื่อผู้สมัครให้ประชาชนในเขตออกเสียงทราบและมีส่วนร่วมในการตรวจสอบคุณสมบัติและลักษณะต้องห้ามและประวัติพฤติกรรมของผู้สมัครดังกล่าวส่งให้ผู้อำนวยการการเลือกตั้งประจำจังหวัดภายในสิบวันนับแต่วันที่ประกาศข้อ๑๙ภายในสามวันนับแต่วันพ้นระยะเวลาตามข้อ ๑๘ให้ผู้อำนวยการการเลือกตั้งประจำจังหวัดพิจารณาคัดเลือกบุคคลจากบัญชีรายชื่อตามข้อ๑๘ให้เหลือจำนวนสองเท่าของจำนวนที่จะต้องแต่งตั้งกรรมการการออกเสียงประจำเขตออกเสียงและจัดทำบัญชีรายชื่อของผู้ได้รับการคัดเลือกดังกล่าวโดยเรียงลำดับตามตัวอักษรพร้อมทั้งประวัติและเหตุผลในการคัดเลือกให้ผู้อำนวยการการเลือกตั้งประจำจังหวัดจัดส่งทำบัญชีรายชื่อตามข้อ๑๘ และข้อ ๑๙ วรรคหนึ่ง ให้สำนักงานคณะกรรมการการเลือกตั้งภายในวันถัดจากการดำเนินการตามข้อ๑๙ วรรคหนึ่ง แล้วเสร็จข้อ๒๐ในการพิจารณาคัดเลือกบุคคลที่มีสิทธิได้รับการแต่งตั้งให้เป็นกรรมการการออกเสียงประจำเขตออกเสียงตามข้อ๑๙ให้ผู้อำนวยการการเลือกตั้งประจำจังหวัดพิจารณาคัดเลือกบุคคลที่มีความรู้ความสามารถอันเป็นประโยชน์ต่อการอำนวยการและรับผิดชอบการจัดการออกเสียงในเขตออกเสียงโดยคำนึงถึงความหลากหลายของอาชีพการมีส่วนร่วมของสตรีและความพร้อมในการปฏิบัติหน้าที่ข้อ๒๑ภายในสิบห้าวันนับแต่วันที่สำนักงานคณะกรรมการการเลือกตั้งได้รับบัญชีรายชื่อและประวัติของบุคคลซึ่งได้รับการคัดเลือกเพื่อเสนอให้พิจารณาแต่งตั้งเป็นกรรมการการออกเสียงประจำเขตออกเสียงตามข้อ ๑๙ ให้สำนักงานคณะกรรมการการเลือกตั้งเสนอบัญชีรายชื่อดังกล่าวต่อคณะกรรมการการเลือกตั้งเพื่อพิจารณาคัดเลือกแต่งตั้งเป็นกรรมการการออกเสียงประจำเขตออกเสียงในกรณีที่คณะกรรมการการเลือกตั้งไม่เห็นชอบด้วยกับบุคคลที่ผู้อำนวยการการเลือกตั้งประจำจังหวัดได้คัดเลือกไว้หรือเห็นว่าบุคคลใดหรือทั้งหมดที่ได้รับการคัดเลือกมาไม่เหมาะสมเพียงพอให้คณะกรรมการการเลือกตั้งทาบทามบุคคลเพื่อแต่งตั้งเป็นกรรมการการออกเสียงประจำเขตออกเสียงให้ครบจำนวนส่วนที่ ๓คณะอนุกรรมการการออกเสียงประจำอำเภอ ข้อ๒๒ในการออกเสียงให้คณะกรรมการการออกเสียงประจำเขตออกเสียงแต่งตั้งข้าราชการ พนักงานหรือเจ้าหน้าที่อื่นของรัฐหรือบุคคลที่เหมาะสมในเขตพื้นที่เป็นคณะอนุกรรมการการออกเสียงประจำอำเภอภายในเจ็ดวันนับแต่คณะกรรมการการออกเสียงประจำเขตออกเสียงได้รับการแต่งตั้งตามแบบอ.ส. ๑ อำเภอละหนึ่งคณะ โดยให้มีจำนวนอำเภอละไม่น้อยกว่าสามคนส่วนจะเป็นจำนวนเท่าใดให้คณะกรรมการการออกเสียงประจำเขตออกเสียงพิจารณาแต่งตั้งตามความเหมาะสมโดยอยู่ภายใต้กรอบวงเงินงบประมาณเฉลี่ยอำเภอละห้าคนข้อ๒๓ให้คณะอนุกรรมการการออกเสียงประจำอำเภอตามข้อ ๒๒ มีอำนาจหน้าที่ดังต่อไปนี้(๑)อำนวยการและรับผิดชอบการออกเสียงในเขตท้องที่อำเภอ(๒)การกำหนดหน่วยออกเสียง และที่ออกเสียง(๓)จัดทำบัญชีรายชื่อผู้มีสิทธิออกเสียง การเพิ่มชื่อผู้มีสิทธิออกเสียงหรือถอนชื่อผู้ไม่มีสิทธิออกเสียง(๔)แต่งตั้งและจัดการอบรมผู้อำนวยการประจำหน่วยออกเสียงคณะกรรมการประจำหน่วยออกเสียงและเจ้าหน้าที่รักษาความปลอดภัย(๕)แต่งตั้งบุคคล หรือคณะบุคคลเพื่อช่วยเหลือในการปฏิบัติหน้าที่(๖)กำกับดูแลการลงคะแนนออกเสียง การนับคะแนนออกเสียงและการรายงานผลการนับคะแนนออกเสียง(๗)ปฏิบัติการอื่นตามที่คณะกรรมการการเลือกตั้งหรือคณะกรรมการการออกเสียงประจำเขตออกเสียงมอบหมายข้อ๒๔ให้คณะอนุกรรมการการออกเสียงประจำอำเภอพ้นจากหน้าที่เมื่อได้ดำเนินการส่งมอบเอกสารหลักฐานตามข้อ ๑๐๓ วรรคสามส่วนที่ ๔ผู้อำนวยการประจำหน่วยออกเสียงและผู้อำนวยการประจำที่ออกเสียงนอกเขตจังหวัด ข้อ๒๕ การแต่งตั้งผู้อำนวยการประจำหน่วยออกเสียงและผู้อำนวยการประจำที่ออกเสียงนอกเขตจังหวัดให้ดำเนินการดังนี้(๑)ให้คณะอนุกรรมการการออกเสียงประจำอำเภอ แต่งตั้งบุคคลผู้มีสิทธิออกเสียงในจังหวัดหรือข้าราชการ หรือเจ้าหน้าที่ของรัฐเป็นผู้อำนวยการประจำหน่วยออกเสียงก่อนวันออกเสียงไม่น้อยกว่ายี่สิบวัน ตามแบบอ.ส. ๒ หน่วยออกเสียงละหนึ่งคน(๒)ให้คณะกรรมการการออกเสียงประจำเขตออกเสียงแต่งตั้งผู้อำนวยการประจำที่ออกเสียงนอกเขตจังหวัดก่อนวันออกเสียงไม่น้อยกว่ายี่สิบวัน ตามแบบ อ.ส. ๒/น ชุดละหนึ่งคนตามจำนวนคณะกรรมการประจำที่ออกเสียงนอกเขตจังหวัดในข้อ ๒๘ (๒)กรณีที่ไม่สามารถแต่งตั้งผู้อำนวยการประจำหน่วยออกเสียงหรือผู้อำนวยการประจำที่ออกเสียงนอกเขตจังหวัดได้ครบจำนวนให้ผู้อำนวยการการออกเสียงประจำเขตออกเสียงร้องขอต่อนายอำเภอหรือหัวหน้าหน่วยงานของรัฐซึ่งหน่วยออกเสียงหรือที่ออกเสียงนอกเขตจังหวัดอยู่ในเขตพื้นที่เสนอชื่อบุคคลที่เห็นสมควรเพื่อให้คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียงพิจารณาแต่งตั้งข้อ๒๖ ให้ผู้อำนวยการประจำหน่วยออกเสียงและผู้อำนวยการประจำที่ออกเสียงนอกเขตจังหวัดมีอำนาจและหน้าที่ ดังนี้(๑)จัดทำและตรวจสอบเอกสาร อำนวยความสะดวกให้คำแนะนำและให้การช่วยเหลือในการปฏิบัติหน้าที่ของคณะกรรมการประจำหน่วยออกเสียงหรือคณะกรรมการประจำที่ออกเสียงนอกเขตจังหวัด แล้วแต่กรณีรวมทั้งเจ้าหน้าที่รักษาความปลอดภัย(๒)ปฏิบัติตามคำสั่งหรือที่ได้รับมอบหมายจากคณะกรรมการการเลือกตั้งคณะกรรมการการออกเสียงประจำเขตออกเสียง ผู้อำนวยการการออกเสียงประจำเขตออกเสียงหรือคณะอนุกรรมการการออกเสียงประจำอำเภอให้ผู้อำนวยการประจำหน่วยออกเสียงผู้อำนวยการประจำที่ออกเสียงนอกเขตจังหวัดพ้นจากตำแหน่งพร้อมกับคณะกรรมการประจำหน่วยออกเสียงหรือคณะกรรมการประจำที่ออกเสียงนอกเขตจังหวัดข้อ๒๗ก่อนวันออกเสียงไม่น้อยกว่าห้าวันหรือในวันออกเสียงหากผู้อำนวยการประจำหน่วยออกเสียงผู้อำนวยการประจำที่ออกเสียงนอกเขตจังหวัดผู้ใดไม่สามารถปฏิบัติหน้าที่ได้หรือการปฏิบัติหน้าที่นั้นอาจก่อให้เกิดความเสียหาย ให้คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียงแล้วแต่กรณี สั่งให้ผู้นั้นพ้นจากตำแหน่งและแต่งตั้งบุคคลอื่นทำหน้าที่แทนทันทีส่วนที่ ๕คณะกรรมการประจำหน่วยออกเสียงและคณะกรรมการประจำที่ออกเสียงนอกเขตจังหวัด ข้อ๒๘ การแต่งตั้งคณะกรรมการประจำหน่วยออกเสียงและคณะกรรมการประจำที่ออกเสียงนอกเขตจังหวัดให้ดำเนินการดังนี้(๑)ให้คณะอนุกรรมการการออกเสียงประจำอำเภอแต่งตั้งผู้มีสิทธิออกเสียงในเขตจังหวัดเป็นคณะกรรมการประจำหน่วยออกเสียงก่อนวันออกเสียงไม่น้อยกว่ายี่สิบวันตามแบบ อ.ส. ๒ หน่วยออกเสียงละไม่น้อยกว่าห้าคน ประกอบด้วยประธานกรรมการประจำหน่วยออกเสียงหนึ่งคนและกรรมการอีกไม่น้อยกว่าสี่คนแล้วให้ปิดประกาศ ณ ที่ว่าการอำเภอ และที่ออกเสียงในวันออกเสียงพร้อมทั้งแจ้งให้ผู้ได้รับการแต่งตั้งทราบโดยเร็ว ตามแบบ อ.ส. ๓(๒)ให้คณะกรรมการการออกเสียงประจำเขตออกเสียงแต่งตั้งคณะกรรมการประจำที่ออกเสียงนอกเขตจังหวัดก่อนวันออกเสียงไม่น้อยกว่ายี่สิบวันตามแบบ อ.ส. ๒/น ชุดละไม่น้อยกว่าห้าคนต่อผู้ลงทะเบียนทุกแปดร้อยคนกรณีมีเศษเกินสี่ร้อยคนให้เพิ่มคณะกรรมการประจำที่ออกเสียงนอกเขตจังหวัดได้อีกหนึ่งชุดและแจ้งให้ผู้ได้รับการแต่งตั้งทราบโดยเร็ว ตามแบบ อ.ส. ๓/นก่อนวันออกเสียงถ้ากรรมการตามวรรคหนึ่ง(๑) หรือ (๒) มีไม่ครบจำนวนให้คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียง แล้วแต่กรณี แต่งตั้งผู้มีสิทธิออกเสียงในเขตจังหวัดเป็นกรรมการตาม(๑) หรือ (๒) จนครบตามจำนวนที่กำหนดในวันออกเสียงถ้าถึงเวลาเปิดการลงคะแนนออกเสียงแล้วมีกรรมการตามวรรคหนึ่ง (๑) หรือ (๒)มาปฏิบัติหน้าที่ไม่น้อยกว่ากึ่งหนึ่งก็ให้ปฏิบัติหน้าที่ได้และให้แต่งตั้งเพิ่มเติมให้ครบจำนวนก่อนการนับคะแนนออกเสียง หากมีจำนวนไม่ถึงกึ่งหนึ่งให้กรรมการที่อยู่ในขณะนั้นแต่งตั้งผู้มีสิทธิออกเสียงในเขตออกเสียงเป็นกรรมการให้มีจำนวนไม่น้อยกว่ากึ่งหนึ่งและแต่งตั้งเพิ่มเติมให้ครบจำนวนก่อนการนับคะแนนออกเสียงในวันออกเสียงถ้าไม่มีกรรมการตามวรรคหนึ่ง(๑) หรือ (๒) มาปฏิบัติหน้าที่เลย ให้คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียง แล้วแต่กรณีแต่งตั้งบุคคลอื่นเป็นกรรมการเพื่อปฏิบัติหน้าที่ในหน่วยออกเสียงหรือที่ออกเสียงนอกเขตจังหวัดโดยให้มีจำนวนไม่น้อยกว่ากึ่งหนึ่งและแต่งตั้งเพิ่มเติมให้ครบจำนวนก่อนการนับคะแนนออกเสียงในการแต่งตั้งคณะกรรมการตามวรรคหนึ่ง(๑) และ (๒) ให้คำนึงถึงนิสิตนักศึกษาที่มีคุณสมบัติและไม่มีลักษณะต้องห้ามในการออกเสียงเป็นกรรมการด้วยคณะกรรมการประจำหน่วยออกเสียงและคณะกรรมการประจำที่ออกเสียงนอกเขตจังหวัดพ้นจากหน้าที่เมื่อเสร็จสิ้นการนับคะแนนออกเสียงและนำส่งผลการนับคะแนนออกเสียงพร้อมส่งมอบบัตรออกเสียง หีบบัตรออกเสียงและวัสดุอุปกรณ์ในการออกเสียงให้แก่คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียงข้อ๒๙กรณีที่ต้องวินิจฉัยการขอใช้สิทธิออกเสียงหรือการทักท้วงเกี่ยวกับการดำเนินการออกเสียงให้ประธานกรรมการประจำหน่วยออกเสียงหรือประธานกรรมการประจำที่ออกเสียงนอกเขตจังหวัดและกรรมการประจำหน่วยออกเสียงหรือกรรมการประจำที่ออกเสียงนอกเขตจังหวัดสองคนเป็นองค์ประชุมถ้าประธานกรรมการประจำหน่วยออกเสียงหรือประธานกรรมการประจำที่ออกเสียงนอกเขตจังหวัดไม่มาปฏิบัติหน้าที่หรือมาแต่ไม่อาจปฏิบัติหน้าที่ได้ให้กรรมการประจำหน่วยออกเสียงหรือกรรมการประจำที่ออกเสียงนอกเขตจังหวัดที่เหลืออยู่เลือกกรรมการคนหนึ่งดำเนินการแทนการวินิจฉัยของคณะกรรมการประจำหน่วยออกเสียงหรือคณะกรรมการประจำที่ออกเสียงนอกเขตจังหวัดตามวรรคหนึ่งให้เป็นไปตามเสียงข้างมากส่วนที่ ๖เจ้าหน้าที่รักษาความปลอดภัย ข้อ๓๐ให้ผู้บัญชาการตำรวจแห่งชาติหรือผู้ที่ได้รับมอบหมายจากผู้บัญชาการตำรวจแห่งชาติจัดให้มีเจ้าหน้าที่รักษาความปลอดภัยประจำสถานที่ดังต่อไปนี้(๑)ที่ออกเสียง อย่างน้อยแห่งละหนึ่งคน(๒)ที่ออกเสียงนอกเขตจังหวัด อย่างน้อยชุดละหนึ่งคนกรณีที่มีเจ้าหน้าที่ตำรวจไม่เพียงพอให้ผู้บัญชาการตำรวจแห่งชาติหรือผู้ที่ได้รับมอบหมายจากผู้บัญชาการตำรวจแห่งชาติ ประสานกับอธิบดีกรมการปกครองผู้ว่าราชการจังหวัด นายอำเภอหรือผู้บังคับหน่วยทหารในพื้นที่จัดให้มีเจ้าหน้าที่รักษาความปลอดภัยตามวรรคหนึ่ง โดยคัดเลือกจากข้าราชการพลเรือนหรือข้าราชการทหาร หรือพนักงานฝ่ายปกครองหรือสมาชิกกองอาสารักษาดินแดนหรือเจ้าหน้าที่อื่นของหน่วยงานรัฐหรือองค์กรปกครองส่วนท้องถิ่นข้อ๓๑ เมื่อผู้บัญชาการตำรวจแห่งชาติหรือผู้ที่ได้รับมอบหมายจากผู้บัญชาการตำรวจแห่งชาติได้ดำเนินการตามข้อ๓๐ แล้วให้แจ้งรายชื่อเจ้าหน้าที่รักษาความปลอดภัยแก่คณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียง แล้วแต่กรณี เพื่อพิจารณาประกาศแต่งตั้งก่อนวันออกเสียงไม่น้อยกว่ายี่สิบวันตามแบบ อ.ส. ๒ หรือแบบ อ.ส. ๒/นในกรณีจำเป็นตามสภาพที่อาจมีผลต่อความปลอดภัยคณะอนุกรรมการการออกเสียงประจำอำเภอหรือคณะกรรมการการออกเสียงประจำเขตออกเสียงอาจแต่งตั้งเจ้าหน้าที่ของรัฐเป็นเจ้าหน้าที่รักษาความปลอดภัยประจำสถานที่ตามข้อ๓๐ วรรคหนึ่ง (๑) และ (๒) ได้ตามความเหมาะสมข้อ๓๒ให้เจ้าหน้าที่รักษาความปลอดภัยตามข้อ ๓๑ มีอำนาจหน้าที่ ดังนี้(๑)รักษาความปลอดภัยและความสงบเรียบร้อยบริเวณที่ออกเสียงหรือบริเวณที่ออกเสียงนอกเขตจังหวัด แล้วแต่กรณี(๒)สนับสนุนและช่วยเหลือการปฏิบัติหน้าที่ของผู้อำนวยการประจำหน่วยออกเสียงผู้อำนวยการประจำที่ออกเสียงนอกเขตจังหวัด คณะกรรมการประจำหน่วยออกเสียงคณะกรรมการประจำที่ออกเสียงนอกเขตจังหวัด แล้วแต่กรณี(๓)รักษาความปลอดภัยบัตรออกเสียง หีบบัตรออกเสียงเอกสารและอุปกรณ์ที่เกี่ยวข้องตลอดระยะเวลาจนเสร็จสิ้นภารกิจให้เจ้าหน้าที่รักษาความปลอดภัยประจำหน่วยออกเสียงเจ้าหน้าที่รักษาความปลอดภัยประจำที่ออกเสียงนอกเขตจังหวัดพ้นจากตำแหน่งพร้อมกับคณะกรรมการประจำหน่วยออกเสียงหรือคณะกรรมการประจำที่ออกเสียงนอกเขตจังหวัดส่วนที่ ๗การอบรมเจ้าพนักงานผู้ดำเนินการออกเสียง ข้อ๓๓ ก่อนวันออกเสียงให้มีการอบรมเจ้าพนักงานผู้ดำเนินการออกเสียงให้เข้าใจบทบาทและหน้าที่ตามประกาศระเบียบ และคำสั่งของคณะกรรมการการเลือกตั้ง ดังนี้(๑)คณะกรรมการการออกเสียงประจำเขตออกเสียงจัดให้มีการอบรมคณะอนุกรรมการการออกเสียงประจำอำเภอ ผู้อำนวยการประจำที่ออกเสียงนอกเขตจังหวัดคณะกรรมการประจำที่ออกเสียงนอกเขตจังหวัดและเจ้าหน้าที่รักษาความปลอดภัยประจำที่ออกเสียงนอกเขตจังหวัด(๒)คณะอนุกรรมการการออกเสียงประจำอำเภอ จัดให้มีการอบรมผู้อำนวยการประจำหน่วยออกเสียงคณะกรรมการประจำหน่วยออกเสียง และเจ้าหน้าที่รักษาความปลอดภัยประจำที่ออกเสียงส่วนที่ ๘ค่าตอบแทนการปฏิบัติหน้าที่ ข้อ๓๔ให้เจ้าพนักงานผู้ดำเนินการออกเสียงได้รับค่าตอบแทนตามบัญชีอัตราค่าตอบแทนแนบท้ายระเบียบนี้ยกเว้นคณะกรรมการการออกเสียงประจำเขตออกเสียงที่แต่งตั้งมาจากคณะกรรมการการเลือกตั้งประจำจังหวัดไม่ให้ได้รับค่าตอบแทนหมวด ๒เขตออกเสียง หน่วยออกเสียงและที่ออกเสียง ส่วนที่ ๑เขตออกเสียง ข้อ๓๕การออกเสียงให้ใช้เขตจังหวัดเป็นเขตออกเสียงส่วนที่ ๒หน่วยออกเสียงและที่ออกเสียง ข้อ๓๖ เมื่อได้มีประกาศกำหนดวันออกเสียงให้นายทะเบียนอำเภอและนายทะเบียนท้องถิ่นจัดทำร่างประกาศกำหนดหน่วยออกเสียงและที่ออกเสียงให้แก่คณะอนุกรรมการการออกเสียงประจำอำเภอเพื่อพิจารณาก่อนวันออกเสียงไม่น้อยกว่ายี่สิบห้าวันและให้คณะอนุกรรมการการออกเสียงประจำอำเภอประกาศกำหนดหน่วยออกเสียงและที่ออกเสียงที่จะพึงมีในเขตท้องที่อำเภอนั้นก่อนวันออกเสียงไม่น้อยกว่ายี่สิบวันตามแบบ อ.ส. ๔ จำนวนสี่ชุด(๑)ชุดที่ ๑ ปิดประกาศไว้ ณที่ออกเสียงหรือบริเวณใกล้เคียงกับที่ออกเสียงของแต่ละหน่วยออกเสียง(๒)ชุดที่ ๒ ส่งให้ผู้อำนวยการการออกเสียงประจำเขตออกเสียง เพื่อเก็บรักษาไว้ที่สำนักงานคณะกรรมการการเลือกตั้งประจำจังหวัด(๓)ชุดที่ ๓ มอบให้คณะกรรมการประจำหน่วยออกเสียงปิดประกาศ ณ ที่ออกเสียงในวันออกเสียง(๔)ชุดที่ ๔ มอบให้นายทะเบียนอำเภอหรือนายทะเบียนท้องถิ่นเก็บรักษาไว้เป็นชุดสำรองข้อ๓๗ในการกำหนดหน่วยออกเสียงที่จะพึงมีในแต่ละเขตท้องที่ของอำเภอตามข้อ ๓๖ คำนึงถึงความสะดวกในการเดินทางมาใช้สิทธิออกเสียงของผู้มีสิทธิออกเสียงตามหลักเกณฑ์ ดังนี้(๑)ให้ใช้เขตหมู่บ้านเป็นเขตของหน่วยออกเสียงโดยให้ถือเกณฑ์จำนวนผู้มีสิทธิออกเสียงหน่วยละแปดร้อยคนเป็นประมาณ(๒)เพื่อให้ได้เกณฑ์ตาม (๑) ในกรณีที่ผู้มีสิทธิออกเสียงในหมู่บ้านมีจำนวนน้อยจะรวมหมู่บ้านที่ติดกันตั้งแต่สองหมู่บ้านขึ้นไปเป็นหน่วยออกเสียงเดียวกันก็ได้(๓)สำหรับในเขตเทศบาล ในเขตเมืองพัทยา ในเขตกรุงเทพมหานครหรือในเขตชุมชนหนาแน่นอาจกำหนดให้ใช้เขตชุมชน แนวถนน ตรอก ซอย คลอง หรือแม่น้ำเป็นเขตของหน่วยออกเสียงก็ได้(๔)ในกรณีที่เห็นว่าไม่เป็นการสะดวกหรือไม่ปลอดภัยในการไปลงคะแนนออกเสียงของผู้มีสิทธิออกเสียงอาจกำหนดจำนวนผู้มีสิทธิออกเสียงมากกว่าแปดร้อยคนหรือจะกำหนดหน่วยออกเสียงเพิ่มขึ้นโดยให้มีจำนวนผู้มีสิทธิออกเสียงน้อยกว่าแปดร้อยคนก็ได้ข้อ๓๘การกำหนดหมายเลขหน่วยออกเสียงของแต่ละเขตออกเสียงให้กำหนดหมายเลขหน่วยออกเสียงแยกเป็นรายเทศบาลหรือรายตำบลโดยให้ใช้หมายเลขเรียงตั้งแต่หมายเลข ๑ ตามลำดับจนครบทุกหน่วยออกเสียงในแต่ละเทศบาลหรือตำบลแล้วแต่กรณีในกรณีเทศบาลใดแบ่งพื้นที่ปกครองออกเป็นแขวงให้กำหนดหมายเลขหน่วยออกเสียงเป็นรายแขวงข้อ๓๙ให้นายทะเบียนอำเภอและนายทะเบียนท้องถิ่นจัดทำร่างกำหนดที่ออกเสียงของหน่วยออกเสียงให้แก่คณะอนุกรรมการการออกเสียงประจำอำเภอเพื่อพิจารณาก่อนวันออกเสียงไม่น้อยกว่ายี่สิบห้าวันและให้คณะอนุกรรมการการออกเสียงประจำอำเภอประกาศกำหนดที่ออกเสียงของแต่ละหน่วยออกเสียงก่อนวันออกเสียงไม่น้อยกว่ายี่สิบวันตามแบบอ.ส. ๔ ที่ออกเสียงต้องเป็นสถานที่ซึ่งประชาชนเข้าออกได้ง่ายมีขนาดและความเหมาะสมที่จะทำการออกเสียงได้โดยสะดวกและไปใช้สิทธิได้ง่ายและควรกำหนดสถานที่ที่เป็นอาคารที่มีแสงสว่างเพียงพอ ทั้งนี้ให้คำนึงถึงความสะดวกในการออกเสียงของคนพิการหรือทุพพลภาพหรือผู้สูงอายุด้วยเพื่อประโยชน์ในการอำนวยความสะดวกหรือเพื่อความปลอดภัยของผู้มีสิทธิออกเสียงอาจกำหนดที่ออกเสียงนอกเขตของหน่วยออกเสียงก็ได้แต่ต้องอยู่ในบริเวณใกล้เคียงกับหน่วยออกเสียงนั้นข้อ๔๐ ก่อนวันออกเสียงหากเกิดเหตุจลาจลอุทกภัย อัคคีภัย เหตุสุดวิสัยหรือเหตุจำเป็นอย่างอื่นทำให้ต้องมีการเปลี่ยนแปลงที่ออกเสียงให้คณะอนุกรรมการการออกเสียงประจำอำเภอประกาศการเปลี่ยนแปลงที่ออกเสียง ตามแบบอ.ส. ๕ เมื่อประกาศเปลี่ยนแปลงแล้วให้ปิดประกาศดังกล่าวไว้ ณที่เดียวกับประกาศกำหนดหน่วยออกเสียงตามข้อ ๓๖หากถึงวันออกเสียงเหตุดังกล่าวยังไม่ยุติลง ให้นำความในข้อ ๘๐มาใช้บังคับโดยอนุโลมข้อ๔๑ที่ออกเสียงให้มีป้ายหรือเครื่องหมายแสดงขอบเขตบริเวณโดยรอบที่ออกเสียง รวมทั้งป้ายบอกที่ออกเสียงและจัดภายในบริเวณที่ออกเสียงตามตัวอย่างแผนผังที่ออกเสียงท้ายระเบียบนี้โดยอนุโลมสำหรับป้ายบอกที่ออกเสียงให้มีข้อความอย่างน้อยดังนี้การออกเสียงประชามติที่ออกเสียงสำหรับหน่วยออกเสียงที่... หมู่ที่ ... ตำบล/แขวง ........... (เทศบาล........) อำเภอ/เขต .............จังหวัด ............... สถานที่ออกเสียง (ระบุสถานที่)..........................ข้อ๔๒ในวันออกเสียงก่อนการลงคะแนนออกเสียงให้มีการเชิญธงชาติขึ้นบริเวณด้านหน้าของที่ออกเสียงเช่นเดียวกับสถานที่ราชการและเมื่อเสร็จสิ้นการออกเสียงแล้วให้เชิญธงชาติลง เว้นแต่หน่วยออกเสียงหรือที่ออกเสียงนั้นที่ไม่อยู่ในสถานที่ที่มีลักษณะที่สามารถเชิญธงชาติขึ้นลงบริเวณด้านหน้าของที่ออกเสียงได้หมวด ๓ผู้มีสิทธิออกเสียงและบัญชีรายชื่อผู้มีสิทธิออกเสียง ส่วนที่ ๑ผู้มีสิทธิออกเสียง ข้อ๔๓ ผู้มีสิทธิออกเสียงต้องมีคุณสมบัติและไม่มีลักษณะต้องห้ามตามพระราชบัญญัติว่าด้วยการออกเสียงประชามติร่างรัฐธรรมนูญพ.ศ. ๒๕๕๙ส่วนที่ ๒บัญชีรายชื่อผู้มีสิทธิออกเสียง ข้อ๔๔ให้ผู้อำนวยการทะเบียนกลางตามกฎหมายว่าด้วยการทะเบียนราษฎรหรือผู้ที่ผู้อำนวยการทะเบียนกลางมอบหมาย มีหน้าที่จัดทำร่างประกาศบัญชีรายชื่อผู้มีสิทธิออกเสียงตามแบบ อ.ส. ๖ จำนวนสี่ชุดให้แก่คณะอนุกรรมการการออกเสียงประจำอำเภอหรือผู้ที่คณะอนุกรรมการการออกเสียงประจำอำเภอมอบหมายพิจารณาก่อนวันออกเสียงไม่น้อยกว่ายี่สิบห้าวันและให้คณะอนุกรรมการการออกเสียงประจำอำเภอหรือผู้ที่คณะอนุกรรมการการออกเสียงประจำอำเภอมอบหมายปิดประกาศบัญชีรายชื่อผู้มีสิทธิออกเสียงก่อนวันออกเสียงไม่น้อยกว่ายี่สิบวันบัญชีรายชื่อผู้มีสิทธิออกเสียงตามวรรคหนึ่งให้จัดทำเป็นรายหน่วยออกเสียงโดยเรียงตามลำดับเลขหมายประจำบ้านรวมทั้งให้จัดเรียงลำดับตามตัวอักษรของผู้มีสิทธิออกเสียงในแต่ละบ้านสำหรับหน่วยออกเสียงซึ่งอยู่ในเขตเทศบาล เมืองพัทยา กรุงเทพมหานครหรือในเขตชุมชนหนาแน่นอาจแยกออกตามชื่อ ถนน ตรอก ซอย คลอง หรือแม่น้ำข้อ๔๕ บัญชีรายชื่อผู้มีสิทธิออกเสียงอย่างน้อยต้องมีรายการ ดังนี้(๑)เลขหมายประจำบ้าน(๒)เลขประจำตัวประชาชน(๓)ชื่อตัว ชื่อสกุล(๔)เพศบัญชีรายชื่อผู้มีสิทธิออกเสียงให้มีชื่อสกุล และตำแหน่งของผู้พิมพ์และผู้ทานที่สามารถตรวจสอบได้ข้อ๔๖ภายในเจ็ดวันนับแต่วันที่ระเบียบนี้มีผลใช้บังคับให้เลขาธิการคณะกรรมการการเลือกตั้งแจ้งรายชื่อผู้ถูกเพิกถอนสิทธิเลือกตั้งนับถึงวันออกเสียงให้ผู้อำนวยการทะเบียนกลางหรือผู้ที่ได้รับมอบหมายบันทึกเหตุการถูกเพิกถอนสิทธิเลือกตั้งไว้ในช่องหมายเหตุของบัญชีรายชื่อผู้มีสิทธิออกเสียงภายหลังการประกาศบัญชีรายชื่อผู้มีสิทธิออกเสียงแต่ก่อนวันออกเสียงหากมีการเพิกถอนสิทธิเลือกตั้งให้เลขาธิการคณะกรรมการการเลือกตั้งแจ้งรายชื่อผู้ถูกเพิกถอนสิทธิเลือกตั้งแก่ผู้อำนวยการการออกเสียงประจำเขตออกเสียงเพื่อแจ้งให้คณะอนุกรรมการการออกเสียงประจำอำเภอหมายเหตุการเพิกถอนสิทธิเลือกตั้งในช่องหมายเหตุในบัญชีรายชื่อผู้มีสิทธิออกเสียงพร้อมทั้งบันทึกสาเหตุการเพิกถอนชื่อผู้มีสิทธิออกเสียงไว้ท้ายบัญชีรายชื่อผู้มีสิทธิออกเสียงและลงลายมือชื่อวัน เดือน ปี กำกับไว้ข้อ๔๗ให้ประธานอนุกรรมการการออกเสียงประจำอำเภอหรืออนุกรรมการการออกเสียงประจำอำเภอที่คณะอนุกรรมการการออกเสียงประจำอำเภอมอบหมายลงลายมือชื่อแทนคณะอนุกรรมการการออกเสียงประจำอำเภอในประกาศบัญชีรายชื่อผู้มีสิทธิออกเสียงเพื่อความสะดวกในการแก้ไขรายการผิดพลาดเกี่ยวกับบัญชีรายชื่อผู้มีสิทธิออกเสียงการเพิ่มชื่อ การถอนชื่อ และการแจ้งรายชื่อผู้มีสิทธิออกเสียงไปยังเจ้าบ้านให้นายทะเบียนอำเภอหรือนายทะเบียนท้องถิ่นปฏิบัติหน้าที่แทนคณะอนุกรรมการการออกเสียงประจำอำเภอข้อ๔๘ บัญชีรายชื่อผู้มีสิทธิออกเสียง(อ.ส. ๖) ให้จัดทำจำนวนสี่ชุด และให้คณะอนุกรรมการการออกเสียงประจำอำเภอดำเนินการดังนี้(๑)ชุดที่ ๑ ปิดประกาศไว้ ณ ที่ออกเสียง(๒)ชุดที่ ๒ สำหรับนายทะเบียนอำเภอหรือนายทะเบียนท้องถิ่นใช้แก้ไขปรับปรุงในกรณีการเพิ่มชื่อ การถอนชื่อ หรือการเพิกถอนสิทธิเลือกตั้งแล้วเก็บรักษาไว้(๓)ชุดที่ ๓ ให้นายทะเบียนอำเภอหรือนายทะเบียนท้องถิ่น แก้ไขปรับปรุงให้ตรงกับชุดที่ ๒ แล้วมอบให้คณะกรรมการประจำหน่วยออกเสียงปิดประกาศณ ที่ออกเสียง ในวันออกเสียง(๔) ชุดที่ ๔ ให้นายทะเบียนอำเภอหรือนายทะเบียนท้องถิ่นแก้ไขปรับปรุงให้ตรงกับชุดที่ ๒ แล้วจัดทำปกให้มีความแตกต่างจากชุดอื่นเพื่อส่งมอบให้คณะกรรมการประจำหน่วยออกเสียงไว้ใช้ตรวจสอบการใช้สิทธิออกเสียงและให้ผู้มีสิทธิออกเสียงลงลายมือชื่อในการลงคะแนนออกเสียงข้อ๔๙ กรณีนายทะเบียนอำเภอหรือนายทะเบียนท้องถิ่น หรือคณะอนุกรรมการการออกเสียงประจำอำเภอพบว่าบัญชีรายชื่อผู้มีสิทธิออกเสียงมีความผิดพลาดคลาดเคลื่อนไม่ว่าจะพบเหตุดังกล่าวก่อนหรือหลังการประกาศบัญชีรายชื่อผู้มีสิทธิออกเสียงให้รายงานต่อคณะกรรมการการออกเสียงประจำเขตออกเสียงโดยเร็วเมื่อคณะกรรมการการออกเสียงประจำเขตออกเสียงได้รับรายงานตามวรรคหนึ่งแล้วให้รีบพิจารณาโดยเร็วหากเห็นว่าบัญชีรายชื่อผู้มีสิทธิออกเสียงของหน่วยออกเสียงใดมีชื่อตกหล่นหรือปรากฏชื่อบุคคลผู้ไม่มีสิทธิออกเสียงให้คณะกรรมการการออกเสียงประจำเขตออกเสียงมีคำสั่งให้เพิ่มชื่อผู้มีสิทธิออกเสียงที่มีชื่อตกหล่นหรือมีคำสั่งให้ถอนชื่อผู้ไม่มีสิทธิออกเสียงแล้วแต่กรณีและแจ้งคำสั่งไปยังนายทะเบียนอำเภอหรือนายทะเบียนท้องถิ่นพร้อมด้วยเหตุผลภายในสามวันนับแต่วันที่ได้รับรายงานกรณีคณะกรรมการการออกเสียงประจำเขตออกเสียงมีคำสั่งให้เพิ่มชื่อผู้มีสิทธิออกเสียงที่มีชื่อตกหล่นให้นายทะเบียนอำเภอหรือนายทะเบียนท้องถิ่นปฏิบัติตามคำสั่งคณะกรรมการการออกเสียงประจำเขตออกเสียงด้วยวิธีการพิมพ์ชื่อและรายการเพิ่มเติมต่อใบสุดท้ายของบัญชีรายชื่อผู้มีสิทธิออกเสียงในหน่วยนั้นพร้อมทั้งบันทึกสาเหตุของการเพิ่มชื่อไว้ในช่องหมายเหตุและลงลายมือชื่อ วัน เดือนปี กำกับไว้และให้แจ้งเจ้าบ้านพร้อมด้วยเหตุผลภายในสามวันนับแต่วันที่คณะกรรมการการออกเสียงประจำเขตออกเสียงมีคำสั่งกรณีคณะกรรมการการออกเสียงประจำเขตออกเสียงมีคำสั่งให้ถอนชื่อผู้ไม่มีสิทธิออกเสียงให้นายทะเบียนอำเภอหรือนายทะเบียนท้องถิ่นปฏิบัติตามคำสั่งคณะกรรมการการออกเสียงประจำเขตออกเสียงโดยให้ดำเนินการขีดฆ่าชื่อออกจากบัญชีรายชื่อผู้มีสิทธิออกเสียงพร้อมทั้งบันทึกสาเหตุของการถอนชื่อไว้ในช่องหมายเหตุและลงลายมือชื่อ วัน เดือน ปีกำกับไว้และให้แจ้งเจ้าบ้านพร้อมด้วยเหตุผลภายในสามวันนับแต่วันที่คณะกรรมการการออกเสียงประจำเขตออกเสียงมีคำสั่งข้อ๕๐ให้นายทะเบียนอำเภอหรือนายทะเบียนท้องถิ่นแจ้งรายชื่อผู้มีสิทธิออกเสียงตามบัญชีรายชื่อผู้มีสิทธิออกเสียง (อ.ส. ๖) ไปยังเจ้าบ้านก่อนวันออกเสียงไม่น้อยกว่าสิบห้าวันตามแบบ อ.ส. ๗ส่วนที่ ๓การเพิ่มชื่อผู้มีสิทธิออกเสียงในบัญชีรายชื่อผู้มีสิทธิออกเสียง ข้อ๕๑กรณีผู้มีสิทธิออกเสียงหรือเจ้าบ้านผู้ใดเห็นว่าตนหรือผู้มีชื่ออยู่ในทะเบียนบ้านของตนไม่มีรายชื่ออยู่ในบัญชีรายชื่อผู้มีสิทธิออกเสียงของหน่วยออกเสียงที่ตนหรือผู้นั้นสมควรมีชื่อเป็นผู้มีสิทธิออกเสียงในหน่วยออกเสียงนั้นให้นำสำเนาทะเบียนบ้านฉบับเจ้าบ้านและบัตรประจำตัวประชาชนหรือบัตรประจำตัวอื่นใดที่ทางราชการออกให้มายื่นคำร้องขอเพิ่มชื่อตามแบบ อ.ส. ๘ ต่อนายทะเบียนอำเภอหรือนายทะเบียนท้องถิ่นก่อนวันออกเสียงไม่น้อยกว่าสิบวันเมื่อนายทะเบียนอำเภอหรือนายทะเบียนท้องถิ่นได้รับคำร้องและหลักฐานแล้วให้รีบตรวจสอบหลักฐานหากเห็นว่าผู้ยื่นคำร้องหรือผู้มีชื่ออยู่ในทะเบียนบ้านเป็นผู้มีสิทธิออกเสียงให้มีคำสั่งเพิ่มชื่อลงในบัญชีรายชื่อผู้มีสิทธิออกเสียงด้วยวิธีพิมพ์ชื่อและรายการเพิ่มเติมต่อใบสุดท้ายของบัญชีรายชื่อผู้มีสิทธิออกเสียงของหน่วยออกเสียงนั้นพร้อมบันทึกสาเหตุของการเพิ่มชื่อไว้ในช่องหมายเหตุและลงลายมือชื่อ วัน เดือน ปีกำกับไว้ แล้วแจ้งให้ผู้ยื่นคำร้องหรือเจ้าบ้านทราบพร้อมด้วยเหตุผลภายในสามวันนับแต่วันที่ได้รับคำร้องกรณีนายทะเบียนอำเภอหรือนายทะเบียนท้องถิ่นเห็นว่าผู้ยื่นคำร้องหรือผู้มีชื่ออยู่ในทะเบียนบ้านที่ขอเพิ่มชื่อเป็นผู้ไม่มีสิทธิออกเสียงให้มีคำสั่งยกคำร้องและแจ้งให้ผู้ยื่นคำร้องหรือเจ้าบ้านทราบพร้อมด้วยเหตุผลภายในสามวันนับแต่วันที่ได้รับคำร้องข้อ๕๒ผู้ยื่นคำร้องหรือเจ้าบ้านที่ได้รับแจ้งจากนายทะเบียนอำเภอหรือนายทะเบียนท้องถิ่นตามข้อ๕๑ วรรคสาม แล้วไม่เห็นชอบด้วยให้มีสิทธิยื่นคำร้องต่อคณะอนุกรรมการการออกเสียงประจำอำเภอก่อนวันออกเสียงไม่น้อยกว่าห้าวันเพื่อขอให้พิจารณาเพิ่มชื่อในบัญชีรายชื่อผู้มีสิทธิออกเสียงกรณีที่คณะอนุกรรมการการออกเสียงประจำอำเภอเห็นว่าผู้ยื่นคำร้องหรือผู้มีชื่ออยู่ในทะเบียนบ้านเป็นผู้มีสิทธิออกเสียงให้มีคำสั่งเพิ่มชื่อผู้นั้นลงในบัญชีรายชื่อผู้มีสิทธิออกเสียงและแจ้งคำสั่งไปยังนายทะเบียนอำเภอหรือนายทะเบียนท้องถิ่นพร้อมด้วยเหตุผลภายในสามวันนับแต่วันที่ได้รับคำร้องในการนี้ให้นายทะเบียนอำเภอหรือนายทะเบียนท้องถิ่นปฏิบัติตามคำสั่งของคณะอนุกรรมการการออกเสียงประจำอำเภอโดยให้ดำเนินการเพิ่มชื่อเช่นเดียวกับข้อ๕๑ วรรคสอง และแจ้งคำสั่งให้ผู้ยื่นคำร้องหรือเจ้าบ้านทราบภายในสามวันนับแต่วันที่คณะอนุกรรมการการออกเสียงประจำอำเภอมีคำสั่งกรณีที่คณะอนุกรรมการการออกเสียงประจำอำเภอเห็นว่าผู้ยื่นคำร้องหรือผู้มีชื่ออยู่ในทะเบียนบ้านที่ขอเพิ่มชื่อเป็นผู้ไม่มีสิทธิออกเสียงให้มีคำสั่งยกคำร้องและแจ้งคำสั่งให้ผู้ยื่นคำร้องหรือเจ้าบ้านทราบพร้อมด้วยเหตุผลภายในสามวันนับแต่วันที่คณะอนุกรรมการการออกเสียงประจำอำเภอมีคำสั่งโดยคำสั่งของคณะอนุกรรมการการออกเสียงประจำอำเภอให้เป็นที่สุดข้อ๕๓ในวันออกเสียงหากไม่ปรากฏรายชื่อของผู้มีสิทธิออกเสียงที่นายทะเบียนอำเภอหรือนายทะเบียนท้องถิ่นเพิ่มชื่อในบัญชีรายชื่อผู้มีสิทธิออกเสียงตามข้อ ๕๑ วรรคสองหรือข้อ ๕๒ วรรคสอง ผู้มีสิทธิออกเสียงนั้นสามารถขอเพิ่มชื่อต่อคณะกรรมการประจำหน่วยออกเสียงโดยใช้หนังสือแจ้งคำสั่งเพิ่มชื่อเป็นหลักฐานในการขอเพิ่มชื่อเมื่อคณะกรรมการประจำหน่วยออกเสียงได้รับหนังสือแจ้งคำสั่งเพิ่มชื่อตามวรรคหนึ่งให้รีบตรวจสอบโดยเร็วหากเห็นว่าเป็นเอกสารที่ถูกต้องให้เพิ่มชื่อลงในบัญชีรายชื่อผู้มีสิทธิออกเสียงชุดที่ใช้สำหรับการตรวจสอบและหมายเหตุการลงคะแนนออกเสียงด้วยวิธีการเขียนชื่อและรายการเพิ่มเติมต่อใบสุดท้ายของบัญชีรายชื่อผู้มีสิทธิออกเสียงของหน่วยออกเสียงนั้นพร้อมบันทึกสาเหตุของการเพิ่มชื่อไว้ในช่องหมายเหตุโดยให้ประธานกรรมการประจำหน่วยออกเสียงลงลายมือชื่อ วัน เดือน ปี กำกับไว้และเก็บหนังสือแจ้งคำสั่งเพิ่มชื่อไว้เป็นหลักฐานพร้อมทั้งบันทึกการให้เพิ่มชื่อไว้ในรายงานเหตุการณ์ประจำหน่วยออกเสียง(อ.ส. ๑๑) ด้วยส่วนที่ ๔การถอนชื่อผู้ไม่มีสิทธิออกเสียงออกจากบัญชีรายชื่อผู้มีสิทธิออกเสียง ข้อ๕๔ กรณีผู้มีสิทธิออกเสียงใดเห็นว่าในบัญชีรายชื่อผู้มีสิทธิออกเสียงของหน่วยออกเสียงมีชื่อผู้ไม่มีสิทธิออกเสียงปรากฏอยู่ให้ผู้มีสิทธิออกเสียงนั้นยื่นคำร้องขอถอนชื่อผู้ไม่มีสิทธิออกเสียงดังกล่าวออกจากบัญชีรายชื่อผู้มีสิทธิออกเสียงตามแบบ อ.ส. ๘ต่อนายทะเบียนอำเภอหรือนายทะเบียนท้องถิ่นก่อนวันออกเสียงไม่น้อยกว่าสิบวันเมื่อนายทะเบียนอำเภอหรือนายทะเบียนท้องถิ่นได้พิจารณาคำร้องแล้วเห็นว่ามีหลักฐานเชื่อได้ว่าผู้มีชื่ออยู่ในบัญชีรายชื่อผู้มีสิทธิออกเสียงดังกล่าวเป็นผู้ไม่มีสิทธิออกเสียงให้มีคำสั่งถอนชื่อผู้นั้นออกจากบัญชีรายชื่อผู้มีสิทธิออกเสียงโดยให้ดำเนินการขีดฆ่าชื่อออกพร้อมบันทึกสาเหตุของการถอนชื่อไว้ในช่องหมายเหตุและลงลายมือชื่อวัน เดือน ปี กำกับไว้แล้วให้แจ้งให้ผู้ยื่นคำร้องและเจ้าบ้านทราบภายในสามวันนับแต่วันที่ได้รับคำร้องกรณีนายทะเบียนอำเภอหรือนายทะเบียนท้องถิ่นพิจารณาแล้วเห็นว่าผู้มีชื่ออยู่ในบัญชีรายชื่อผู้มีสิทธิออกเสียงที่ถูกขอถอนชื่อเป็นผู้มีสิทธิออกเสียงให้มีคำสั่งยกคำร้องและแจ้งผู้ยื่นคำร้องทราบพร้อมด้วยเหตุผลภายในสามวันนับแต่วันที่ได้รับคำร้องข้อ๕๕ผู้ยื่นคำร้องที่ได้รับแจ้งจากนายทะเบียนอำเภอหรือนายทะเบียนท้องถิ่นตามข้อ๕๔ วรรคสาม แล้วไม่เห็นชอบด้วยให้มีสิทธิยื่นคำร้องต่อคณะอนุกรรมการการออกเสียงประจำอำเภอก่อนวันออกเสียงไม่น้อยกว่าห้าวันเพื่อขอให้พิจารณาถอนชื่อบุคคลผู้ไม่มีสิทธิออกเสียงกรณีที่คณะอนุกรรมการการออกเสียงประจำอำเภอเห็นว่าบุคคลที่ถูกขอถอนชื่อเป็นผู้ไม่มีสิทธิออกเสียงให้มีคำสั่งถอนชื่อบุคคลนั้นออกจากบัญชีรายชื่อผู้มีสิทธิออกเสียงและแจ้งคำสั่งไปยังนายทะเบียนอำเภอหรือนายทะเบียนท้องถิ่นพร้อมด้วยเหตุผลภายในสามวันนับแต่วันที่ได้รับคำร้องในการนี้ให้นายทะเบียนอำเภอหรือนายทะเบียนท้องถิ่นปฏิบัติตามคำสั่งของคณะอนุกรรมการการออกเสียงประจำอำเภอโดยให้ดำเนินการขีดฆ่าชื่อออกเช่นเดียวกับข้อ๕๔ วรรคสอง และแจ้งคำสั่งให้ผู้ยื่นคำร้องทราบภายในสามวันนับแต่วันที่คณะอนุกรรมการการออกเสียงประจำอำเภอมีคำสั่งกรณีคณะอนุกรรมการการออกเสียงประจำอำเภอเห็นว่าผู้มีชื่ออยู่ในบัญชีรายชื่อผู้มีสิทธิออกเสียงที่ถูกขอถอนชื่อเป็นผู้มีสิทธิออกเสียงให้มีคำสั่งยกคำร้องและแจ้งคำสั่งให้ผู้ยื่นคำร้องทราบพร้อมด้วยเหตุผลภายในสามวันนับแต่วันที่คณะอนุกรรมการการออกเสียงประจำอำเภอมีคำสั่งโดยคำสั่งของคณะอนุกรรมการการออกเสียงประจำอำเภอให้เป็นที่สุดข้อ๕๖ กรณีที่เจ้าบ้านผู้ใดเห็นว่าในบัญชีรายชื่อผู้มีสิทธิออกเสียงปรากฏชื่อบุคคลอื่นในเลขหมายประจำบ้านของตนโดยที่บุคคลนั้นมิได้มีชื่ออยู่ในทะเบียนบ้านดังกล่าวจริงให้เจ้าบ้านหรือผู้ซึ่งเจ้าบ้านมอบหมายนำสำเนาทะเบียนบ้านฉบับเจ้าบ้านไปแสดงเป็นหลักฐานต่อนายทะเบียนอำเภอหรือนายทะเบียนท้องถิ่นก่อนวันออกเสียงไม่น้อยกว่าสิบวันเมื่อนายทะเบียนอำเภอหรือนายทะเบียนท้องถิ่นพิจารณาแล้วเห็นว่าบุคคลนั้นมิได้มีชื่ออยู่ในทะเบียนบ้านดังกล่าวจริงให้มีคำสั่งถอนชื่อบุคคลนั้นออกจากบัญชีรายชื่อผู้มีสิทธิออกเสียงโดยให้ดำเนินการขีดฆ่าชื่อออกเช่นเดียวกับข้อ๕๔ วรรคสองและแจ้งคำสั่งให้เจ้าบ้านหรือผู้ซึ่งเจ้าบ้านมอบหมายทราบภายในสามวันนับแต่วันที่ได้รับหลักฐานจากเจ้าบ้านหรือผู้ซึ่งเจ้าบ้านมอบหมายกรณีนายทะเบียนอำเภอหรือนายทะเบียนท้องถิ่นพิจารณาแล้วเห็นว่าผู้มีชื่ออยู่ในบัญชีรายชื่อผู้มีสิทธิออกเสียงที่ถูกถอนชื่อเป็นผู้มีสิทธิออกเสียงให้มีคำสั่งยกคำร้องและแจ้งให้เจ้าบ้านหรือผู้ซึ่งเจ้าบ้านมอบหมายทราบพร้อมด้วยเหตุผลภายในสามวันนับแต่วันที่ได้รับคำร้องเจ้าบ้านหรือผู้ซึ่งเจ้าบ้านมอบหมายได้รับแจ้งจากนายทะเบียนอำเภอหรือนายทะเบียนท้องถิ่นตามวรรคสามแล้วไม่เห็นชอบด้วย ให้มีสิทธิยื่นคำร้องต่อคณะอนุกรรมการการออกเสียงประจำอำเภอโดยให้นำความในข้อ ๕๕ มาใช้บังคับโดยอนุโลมหมวด ๔การดำเนินการออกเสียง ข้อ๕๗หีบบัตรออกเสียงให้ทำด้วยโลหะหรือวัสดุอื่นที่มั่นคงและแข็งแรงมีฝาด้านบนและมีที่สำหรับใส่สายรัดหรืออุปกรณ์อื่นแทนสายรัดด้านหน้ามีลักษณะโปร่งใสมองเห็นภายในหีบบัตรออกเสียงได้และที่ฝาด้านบนมีช่องใส่บัตรออกเสียงหีบบัตรออกเสียงให้มีป้ายหรือข้อความระบุหมายเลขของหน่วยออกเสียง ตำบล หรือเทศบาล อำเภอและจังหวัดที่ออกเสียงหนึ่งแห่งให้มีหีบบัตรออกเสียงหนึ่งใบและมีขนาดพอเพียงที่จะบรรจุบัตรออกเสียงของผู้มีสิทธิออกเสียงทั้งหมดของแต่ละหน่วยออกเสียงข้อ๕๘ บัตรออกเสียงให้ใช้กระดาษมีขนาดกว้างยาวตามความจำเป็น และมีช่องทำเครื่องหมายกากบาท เห็นชอบ หรือ ไม่เห็นชอบในกรณีที่การออกเสียงมีประเด็นเพิ่มเติมจากประเด็นการให้ความเห็นชอบหรือไม่เห็นชอบร่างรัฐธรรมนูญให้คณะกรรมการการเลือกตั้งกำหนดให้มีหลายประเด็นในบัตรออกเสียงเดียวกันโดยให้สีของแต่ละประเด็นแตกต่างกันส่วนที่ ๑การดำเนินงานก่อนวันออกเสียง ข้อ๕๙ให้ผู้อำนวยการการเลือกตั้งประจำจังหวัดจัดเตรียมหีบบัตรออกเสียงบัตรออกเสียงแบบพิมพ์ที่ใช้ในการออกเสียงและวัสดุอุปกรณ์การออกเสียงซึ่งจะใช้ในการลงคะแนนออกเสียงและนับคะแนนออกเสียงของแต่ละหน่วยออกเสียงเพื่อมอบให้คณะอนุกรรมการการออกเสียงประจำอำเภอดำเนินการตามข้อ ๖๐ข้อ๖๐ก่อนวันออกเสียงให้คณะอนุกรรมการการออกเสียงประจำอำเภอแต่งตั้งบุคคลหรือคณะบุคคลเพื่อช่วยเหลือการปฏิบัติหน้าที่ดำเนินการมอบหีบบัตรออกเสียงบัตรออกเสียง บัญชีรายชื่อผู้มีสิทธิออกเสียง (อ.ส. ๖) แบบพิมพ์และวัสดุอุปกรณ์การออกเสียงแก่คณะกรรมการประจำหน่วยออกเสียงของหน่วยออกเสียงที่อยู่ในเขตรับผิดชอบให้เสร็จเรียบร้อยก่อนการเปิดการลงคะแนนออกเสียงโดยให้มีเวลาเพียงพอที่จะตรวจสอบและนับจำนวนบัตรออกเสียง บัญชีรายชื่อผู้มีสิทธิออกเสียง(อ.ส.๖) แบบพิมพ์ และวัสดุอุปกรณ์ต่าง ๆ ที่ต้องใช้ในการลงคะแนนออกเสียงจำนวนบัตรออกเสียงบัญชีรายชื่อผู้มีสิทธิออกเสียง (อ.ส.๖) แบบพิมพ์ และวัสดุอุปกรณ์ต่าง ๆ ที่ต้องใช้ในการลงคะแนนออกเสียงและนับคะแนนออกเสียงต้องพิจารณาและคำนวณด้วยความรอบคอบเพื่อให้มีจำนวนเพียงพอที่จะใช้ในการลงคะแนนออกเสียงและนับคะแนนออกเสียงด้วยข้อ๖๑ ให้ผู้อำนวยการประจำหน่วยออกเสียงกรรมการประจำหน่วยออกเสียงไม่น้อยกว่าสองคนและเจ้าหน้าที่รักษาความปลอดภัยเป็นผู้รับหีบบัตรออกเสียงบัตรออกเสียง บัญชีรายชื่อผู้มีสิทธิออกเสียง (อ.ส.๖) แบบพิมพ์และวัสดุอุปกรณ์ต่าง ๆที่ต้องใช้ในการลงคะแนนออกเสียงและนับคะแนนออกเสียงจากคณะอนุกรรมการการออกเสียงประจำอำเภอหรือคณะทำงานตามข้อ๖๐ข้อ๖๒เมื่อได้ตรวจสอบและนับจำนวนบัตรออกเสียง บัญชีรายชื่อผู้มีสิทธิออกเสียงแบบพิมพ์และวัสดุอุปกรณ์ต่าง ๆที่ใช้ในการลงคะแนนออกเสียงและการนับคะแนนออกเสียงถูกต้องครบถ้วนแล้วให้ลงลายมือชื่อผู้มอบและผู้รับมอบไว้เป็นหลักฐานและให้กรรมการประจำหน่วยออกเสียงนำบัตรออกเสียงทั้งหมดบรรจุลงในหีบบัตรออกเสียงแล้วให้ปิดหีบบัตรออกเสียงใส่สายรัดหรืออุปกรณ์อื่นแทนสายรัด ปิดเทปกาวรอบรอยต่อรอบหีบบัตรออกเสียงยกเว้นหน่วยออกเสียงที่ใช้หีบบัตรออกเสียง (แบบที่ ๔) ไม่ต้องปิดเทปกาวกรรมการประจำหน่วยออกเสียงลงลายมือชื่อคร่อมรอยต่อระหว่างเทปกาวและหีบบัตรออกเสียงและให้ปิดช่องใส่บัตรออกเสียง สำหรับบัญชีรายชื่อผู้มีสิทธิออกเสียง แบบพิมพ์และวัสดุอุปกรณ์ต่างๆ ให้รวมเก็บไว้ในถุงวัสดุใสให้กรรมการประจำหน่วยออกเสียงนำหีบบัตรออกเสียงบัตรออกเสียง บัญชีรายชื่อผู้มีสิทธิออกเสียง (อ.ส.๖) แบบพิมพ์และวัสดุอุปกรณ์ต่าง ๆ โดยให้เก็บรักษาไว้ในที่ปลอดภัยส่วนที่ ๒การดำเนินงานในวันออกเสียง ข้อ๖๓ ในวันออกเสียงคณะกรรมการประจำหน่วยออกเสียงพร้อมหีบบัตรออกเสียง บัตรออกเสียงบัญชีรายชื่อผู้มีสิทธิออกเสียง (อ.ส.๖) แบบพิมพ์ และวัสดุอุปกรณ์ต่าง ๆที่ใช้ในการลงคะแนนออกเสียงและนับคะแนนออกเสียง ต้องไปถึงที่ออกเสียงเวลาประมาณ๐๖.๐๐ นาฬิกาข้อ๖๔ ก่อนเริ่มเปิดการลงคะแนนออกเสียงให้คณะกรรมการประจำหน่วยออกเสียงเปิดหีบบัตรออกเสียงเพื่อตรวจสอบและนับจำนวนบัตรออกเสียงทั้งหมดและจัดทำประกาศรายการเกี่ยวกับจำนวนบัตรออกเสียง (อ.ส. ๑๐) จำนวนสามชุด เพื่อ(๑)ปิดประกาศ ณ ที่ออกเสียง ก่อนเวลา ๐๘.๐๐ นาฬิกา จำนวนหนึ่งชุด(๒)ส่งให้คณะอนุกรรมการการออกเสียงประจำอำเภอ จำนวนหนึ่งชุด(๓)เก็บไว้เป็นหลักฐาน จำนวนหนึ่งชุดข้อ๖๕คณะกรรมการประจำหน่วยออกเสียงต้องจัดแบ่งหน้าที่กัน ดังต่อไปนี้(๑)หน้าที่อำนวยความสะดวกบริเวณที่ออกเสียง ได้แก่การประชาสัมพันธ์เกี่ยวกับลำดับที่ของผู้มีสิทธิออกเสียงในบัญชีรายชื่อผู้มีสิทธิออกเสียง(อ.ส. ๖) การจัดระเบียบและควบคุมดูแลให้ความสะดวกแก่ผู้มีสิทธิออกเสียงโดยเฉพาะอย่างยิ่งคนพิการหรือทุพพลภาพหรือผู้สูงอายุที่มาแสดงตนใช้สิทธิลงคะแนนเพื่อให้การลงคะแนนออกเสียงเป็นไปด้วยความเรียบร้อยและเป็นระเบียบ(๒)หน้าที่ตรวจบัญชีรายชื่อผู้มีสิทธิออกเสียง ได้แก่ตรวจสอบบัญชีรายชื่อผู้มีสิทธิออกเสียงลงลายมือชื่อในบัญชีรายชื่อผู้มีสิทธิออกเสียงให้ผู้มีสิทธิออกเสียงลงลายมือชื่อในบัญชีรายชื่อผู้มีสิทธิออกเสียงหากลงลายมือชื่อไม่ได้ให้พิมพ์ลายนิ้วหัวแม่มือขวาในบัญชีรายชื่อผู้มีสิทธิออกเสียงแล้วส่งหลักฐานแสดงตนให้กรรมการประจำหน่วยออกเสียงผู้ทำหน้าที่มอบบัตรออกเสียง(๓)หน้าที่มอบบัตรออกเสียง ได้แก่ การรับหลักฐานแสดงตน การบันทึกหมายเลขลำดับที่และลงลายมือชื่อที่ต้นขั้วบัตรออกเสียง พร้อมทั้งให้ผู้มีสิทธิออกเสียงพิมพ์ลายนิ้วมือหัวแม่มือขวาไว้ที่ต้นขั้วบัตรออกเสียงฉีกบัตรออกเสียงตามรอยปรุออกจากต้นขั้วบัตรออกเสียงและพับบัตรออกเสียงก่อนส่งมอบพร้อมหลักฐานแสดงตนให้ผู้มีสิทธิออกเสียงนั้นไปลงคะแนนออกเสียง(๔)หน้าที่ควบคุมคูหาลงคะแนนออกเสียง ได้แก่ ปิดประกาศคำเตือนในการกระทำอันเป็นความผิดเกี่ยวกับบัตรออกเสียงที่ด้านในคูหาลงคะแนนทุกคูหารวมทั้งจัดระเบียบในการเข้าไปลงคะแนนออกเสียงในคูหาลงคะแนนออกเสียงให้เป็นไปด้วยความเรียบร้อย(๕)หน้าที่ควบคุมหีบบัตรออกเสียง ได้แก่การควบคุมดูแลหีบบัตรออกเสียงและอำนวยความสะดวกการใส่บัตรออกเสียงของผู้มีสิทธิออกเสียงควบคุมดูแลไม่ให้ผู้มีสิทธิออกเสียงนำบัตรออกเสียงออกไปจากที่ออกเสียงข้อ๖๖เพื่อเป็นการอำนวยความสะดวกแก่ผู้มาใช้สิทธิออกเสียงคณะกรรมการประจำหน่วยออกเสียงอาจแบ่งบัญชีรายชื่อผู้มีสิทธิออกเสียงชุดที่ใช้ตรวจสอบการใช้สิทธิออกเสียงและหมายเหตุการลงคะแนนออกเสียงและเมื่อปิดลงคะแนนออกเสียงแล้วให้รวมบัญชีรายชื่อผู้มีสิทธิออกเสียงดังกล่าวให้เป็นชุดเดียวดังเดิมข้อ๖๗ให้เปิดการลงคะแนนออกเสียงตั้งแต่เวลา ๐๘.๐๐ นาฬิกา ถึงเวลา ๑๖.๐๐ นาฬิกาข้อ๖๘ เมื่อถึงเวลา ๐๘.๐๐ นาฬิกาให้คณะกรรมการประจำหน่วยออกเสียงนำหีบบัตรออกเสียงมาแสดงให้ผู้มีสิทธิออกเสียงซึ่งอยู่ณ ที่ออกเสียงเห็นว่าเป็นหีบเปล่าเสร็จแล้วให้ปิดหีบบัตรออกเสียงพร้อมกับปิดเทปกาวผนึกรอยต่อภายนอกหีบบัตรออกเสียงและใส่สายรัดหรืออุปกรณ์อื่นแทนสายรัดเสร็จแล้วเปิดช่องใส่บัตรออกเสียงและบันทึกการดำเนินการดังกล่าวในรายงานเหตุการณ์ประจำหน่วยออกเสียง(อ.ส. ๑๑) โดยให้กรรมการประจำหน่วยออกเสียงไม่น้อยกว่าสามคนและผู้มีสิทธิออกเสียงไม่น้อยกว่าสองคนซึ่งอยู่ในที่ออกเสียงในขณะนั้นลงลายมือชื่อในรายงานเหตุการณ์ประจำหน่วยออกเสียงเว้นแต่ไม่มีผู้มีสิทธิออกเสียงอยู่ ณ ที่ออกเสียง นั้นข้อ๖๙ เมื่อได้ดำเนินการตามข้อ ๖๘ แล้วให้ประธานกรรมการประจำหน่วยออกเสียงกล่าวเปิดการลงคะแนนออกเสียง เช่น กล่าวว่า บัดนี้ถึงเวลาลงคะแนนออกเสียงแล้วขอเปิดการลงคะแนนออกเสียง แล้วจึงเริ่มดำเนินการลงคะแนนออกเสียงต่อไปส่วนที่ ๓การลงคะแนนออกเสียง ข้อ๗๐หลักฐานในการแสดงตนเพื่อขอใช้สิทธิออกเสียง ได้แก่ บัตรประจำตัวประชาชนหรือบัตรประจำตัวประชาชนที่หมดอายุหรือบัตรหรือหลักฐานอื่นใดของทางราชการหรือหน่วยงานของรัฐที่มีรูปถ่ายและมีเลขประจำตัวประชาชนของผู้ถือบัตรข้อ๗๑ การตรวจสอบการขอใช้สิทธิออกเสียงให้กรรมการประจำหน่วยออกเสียงผู้ทำหน้าที่ตรวจสอบบัญชีรายชื่อผู้มีสิทธิออกเสียงตรวจสอบหลักฐานตามข้อ ๗๐ของผู้มาแสดงตนเพื่อขอใช้สิทธิออกเสียงกับบัญชีรายชื่อผู้มีสิทธิออกเสียง (อ.ส. ๖)เมื่อพบชื่อและตรวจสอบถูกต้องแล้ว ถ้าไม่มีผู้มีสิทธิออกเสียงหรือผู้ใดทักท้วงให้ผู้มีสิทธิออกเสียงลงลายมือชื่อในบัญชีรายชื่อผู้สิทธิออกเสียง (อ.ส. ๖)หากลงลายมือชื่อไม่ได้ให้พิมพ์ลายนิ้วหัวแม่มือขวาในบัญชีรายชื่อผู้มีสิทธิออกเสียงไว้เป็นหลักฐานแล้วส่งหลักฐานแสดงตนให้กรรมการประจำหน่วยออกเสียงผู้ทำหน้าที่มอบบัตรออกเสียงให้กรรมการประจำหน่วยออกเสียงผู้ทำหน้าที่มอบบัตรออกเสียงจดลำดับที่ในบัญชีรายชื่อผู้มีสิทธิออกเสียงของผู้มีสิทธิออกเสียงไว้ที่ต้นขั้วบัตรออกเสียงพร้อมทั้งให้ผู้มีสิทธิออกเสียงพิมพ์ลายนิ้วมือหัวแม่มือขวาไว้ที่ต้นขั้วบัตรออกเสียงแล้วให้กรรมการประจำหน่วยออกเสียงลงลายมือชื่อในต้นขั้วบัตรออกเสียงแล้วมอบบัตรออกเสียงพร้อมหลักฐานแสดงตนให้แก่ผู้นั้นเพื่อไปลงคะแนนออกเสียงในกรณีผู้มีสิทธิออกเสียงไม่มีนิ้วหัวแม่มือขวาให้พิมพ์ลายนิ้วหัวแม่มือซ้ายถ้าไม่มีนิ้วหัวแม่มือทั้งสองข้างให้พิมพ์ลายนิ้วมือใดนิ้วมือหนึ่งแทนหากไม่มีนิ้วมืออยู่เลยให้ได้รับการยกเว้นและให้กรรมการประจำหน่วยออกเสียงหมายเหตุว่าไม่มีนิ้วมือในบัญชีรายชื่อผู้มีสิทธิออกเสียงข้อ๗๒ในกรณีมีผู้ทักท้วงหรือกรรมการประจำหน่วยออกเสียงสงสัยว่าผู้มาแสดงตนไม่ใช่ผู้มีชื่อในบัญชีรายชื่อผู้มีสิทธิออกเสียง(อ.ส. ๖)ให้คณะกรรมการประจำหน่วยออกเสียงสอบสวนและวินิจฉัยชี้ขาดว่าผู้ถูกทักท้วงหรือผู้ถูกสงสัยเป็นผู้มีชื่อในบัญชีรายชื่อผู้มีสิทธิออกเสียงหรือไม่และในกรณีที่คณะกรรมการประจำหน่วยออกเสียงวินิจฉัยว่าผู้ถูกทักท้วงหรือผู้ถูกสงสัยเป็นผู้ไม่มีสิทธิออกเสียงในหน่วยออกเสียงนั้นให้คณะกรรมการประจำหน่วยออกเสียงทำบันทึกคำวินิจฉัยลงในรายงานเหตุการณ์ประจำหน่วยออกเสียง(อ.ส. ๑๑)แต่ถ้าผู้ถูกทักท้วงหรือผู้ถูกสงสัยรู้อยู่แล้วว่าตนเป็นผู้ไม่มีสิทธิออกเสียงในหน่วยออกเสียงนั้นพยายามลงคะแนนออกเสียงหรือลงคะแนนออกเสียงโดยแสดงบัตรประจำตัวประชาชนหรือหลักฐานอื่นที่มิได้มีไว้สำหรับตนหรือที่ปลอมแปลงขึ้นต่อกรรมการประจำหน่วยออกเสียงเพื่อลงคะแนนออกเสียงให้คณะกรรมการประจำหน่วยออกเสียงเป็นผู้กระทำการแทนคณะกรรมการการเลือกตั้งในฐานะผู้เสียหายแจ้งต่อเจ้าพนักงานตำรวจดำเนินคดีแก่ผู้กระทำความผิดดังกล่าวถ้าคณะกรรมการประจำหน่วยออกเสียงสอบสวนและวินิจฉัยชี้ขาดว่าผู้ถูกทักท้วงหรือผู้ถูกสงสัยเป็นผู้มีชื่อในบัญชีรายชื่อผู้มีสิทธิออกเสียงก็ให้มอบบัตรออกเสียงให้ผู้นั้นเพื่อไปลงคะแนนออกเสียงและให้บันทึกคำวินิจฉัยลงในรายงานเหตุการณ์ประจำหน่วยออกเสียง(อ.ส. ๑๑) ด้วยข้อ๗๓เมื่อผู้มีสิทธิออกเสียงได้รับบัตรออกเสียงแล้วให้ไปยังคูหาลงคะแนนออกเสียงเพื่อทำเครื่องหมายกากบาทลงในบัตรออกเสียงในช่องเห็นชอบ หรือ ไม่เห็นชอบ และพับบัตรออกเสียงเพื่อไม่ให้ผู้อื่นทราบแล้วให้นำบัตรออกเสียงนั้นใส่ลงในหีบบัตรออกเสียงด้วยตนเองต่อหน้ากรรมการประจำหน่วยออกเสียงผู้ทำหน้าที่ควบคุมหีบบัตรออกเสียงข้อ๗๔ผู้มีสิทธิออกเสียงซึ่งมีชื่ออยู่ในบัญชีรายชื่อผู้มีสิทธิออกเสียงของหน่วยออกเสียงใดให้ลงคะแนนออกเสียงได้ ณ ที่ออกเสียงของหน่วยออกเสียงนั้น กรณีที่ผู้ใดมีชื่อเป็นผู้มีสิทธิออกเสียงในหลายหน่วยออกเสียงให้มีสิทธิลงคะแนนออกเสียงได้เพียงแห่งเดียวข้อ๗๕ผู้มีสิทธิออกเสียงซึ่งได้รับการแต่งตั้งให้ปฏิบัติหน้าที่ในหน่วยออกเสียงอื่นที่อยู่นอกหน่วยออกเสียงที่ตนมีสิทธิออกเสียงสามารถลงคะแนนออกเสียงในหน่วยออกเสียงที่ตนต้องปฏิบัติหน้าที่ในวันออกเสียงโดยให้แสดงหลักฐานคำสั่งแต่งตั้งต่อคณะกรรมการประจำหน่วยออกเสียงก่อนลงคะแนนออกเสียงเมื่อคณะกรรมการประจำหน่วยออกเสียงตรวจสอบถูกต้องแล้วให้คณะกรรมการประจำหน่วยออกเสียงเพิ่มชื่อต่อท้ายในบัญชีรายชื่อผู้มีสิทธิออกเสียง(อ.ส. ๖) และไม่ให้นับรวมกับจำนวนผู้มีสิทธิออกเสียงในหน่วยออกเสียงนั้นแต่ให้นับเป็นจำนวนผู้มาแสดงตนขอใช้สิทธิออกเสียงในหน่วยออกเสียงนั้นแล้วบันทึกลงในรายงานเหตุการณ์ประจำหน่วยออกเสียง(อ.ส. ๑๑)ข้อ๗๖ให้คณะกรรมการประจำหน่วยออกเสียงช่วยเหลือและอำนวยความสะดวกในการลงคะแนนออกเสียงแก่คนพิการหรือทุพพลภาพหรือผู้สูงอายุหรือจัดให้มีการช่วยเหลือในการลงคะแนนออกเสียงภายใต้การกำกับดูแลของกรรมการประจำหน่วยออกเสียงโดยการให้ความช่วยเหลือดังกล่าวต้องให้คนพิการหรือทุพพลภาพหรือผู้สูงอายุได้ลงคะแนนออกเสียงด้วยตนเองเว้นแต่ลักษณะทางกายภาพทำให้คนพิการหรือทุพพลภาพหรือผู้สูงอายุไม่สามารถทำเครื่องหมายลงในบัตรออกเสียงได้ให้บุคคลอื่นหรือกรรมการประจำหน่วยออกเสียงเป็นผู้กระทำการแทนโดยความยินยอมและเป็นไปตามเจตนาของคนพิการหรือทุพพลภาพหรือผู้สูงอายุนั้น ทั้งนี้ให้ถือเป็นการลงคะแนนออกเสียงโดยตรงและลับแล้วบันทึกลงในรายงานเหตุการณ์ประจำหน่วยออกเสียง(อ.ส. ๑๑)ในกรณีที่คณะกรรมการการเลือกตั้งเห็นควรให้มีที่ออกเสียงสำหรับคนพิการหรือทุพพลภาพหรือผู้สูงอายุให้ประกาศกำหนดวันลงทะเบียน เพื่อยื่นคำขอลงคะแนนออกเสียง ณที่ออกเสียงสำหรับคนพิการหรือทุพพลภาพหรือผู้สูงอายุโดยหลักเกณฑ์และวิธีการให้เป็นไปตามประกาศคณะกรรมการการเลือกตั้งเพื่อเป็นการอำนวยความสะดวกในการลงคะแนนออกเสียงให้ผู้ดูแลคนพิการหรือทุพพลภาพหรือผู้สูงอายุที่ได้ลงทะเบียนตามวรรคสองใช้สิทธิลงคะแนนออกเสียง ณ ที่ออกเสียงสำหรับคนพิการหรือทุพพลภาพหรือผู้สูงอายุโดยอนุโลมหลักเกณฑ์และวิธีการให้เป็นไปตามประกาศคณะกรรมการการเลือกตั้งในกรณีที่คณะกรรมการการเลือกตั้งเห็นควรอาจกำหนดให้มีการใช้เครื่องอ่านบัตรประจำตัวประชาชนณ ที่ออกเสียงสำหรับคนพิการหรือทุพพลภาพหรือผู้สูงอายุโดยหลักเกณฑ์และวิธีการให้เป็นไปตามประกาศคณะกรรมการการเลือกตั้งข้อ๗๗ผู้ใดแสดงตนว่าเป็นผู้มีสิทธิออกเสียงแต่กรรมการประจำหน่วยออกเสียงไม่พบชื่อผู้นั้นในบัญชีรายชื่อผู้มีสิทธิออกเสียง(อ.ส. ๖) ให้แจ้งแก่ผู้นั้นว่า ไม่มีสิทธิลงคะแนนออกเสียงและห้ามมิให้กรรมการประจำหน่วยออกเสียงเพิ่มชื่อผู้นั้นลงไปโดยพลการแม้จะทราบว่าผู้นั้นมีคุณสมบัติเป็นผู้มีสิทธิออกเสียงก็ตามแต่ถ้าผู้นั้นยืนยันว่าตนมีสิทธิที่จะลงคะแนนออกเสียงโดยอ้างว่าได้ยื่นคำร้องต่อนายทะเบียนอำเภอหรือนายทะเบียนท้องถิ่นและนายทะเบียนอำเภอหรือนายทะเบียนท้องถิ่นได้สั่งเพิ่มชื่อในบัญชีรายชื่อผู้มีสิทธิออกเสียง(อ.ส. ๖) แล้วให้คณะกรรมการประจำหน่วยออกเสียงตรวจสอบหลักฐานและวินิจฉัยชี้ขาดว่าจะให้ผู้นั้นลงคะแนนออกเสียงหรือไม่พร้อมทั้งบันทึกคำวินิจฉัยและบันทึกถ้อยคำของผู้แสดงตนนั้นลงในรายงานเหตุการณ์ประจำหน่วยออกเสียง(อ.ส. ๑๑)ข้อ๗๘ ผู้ใดแสดงตนว่าเป็นผู้มีสิทธิออกเสียงและมีชื่ออยู่ในบัญชีรายชื่อผู้มีสิทธิออกเสียง(อ.ส. ๖) แต่ปรากฏว่าในบัญชีรายชื่อผู้มีสิทธิออกเสียง (อ.ส. ๖) ระบุคำนำหน้าชื่อหรือรายการแสดงเพศผิดไปจากข้อเท็จจริงหรือการสะกดชื่อตัวชื่อสกุลผิดในเรื่องตัวอักษร สระ หรือวรรณยุกต์ ให้คณะกรรมการประจำหน่วยออกเสียงมีอำนาจสอบสวนและวินิจฉัยชี้ขาดว่าสมควรจะมอบบัตรออกเสียงให้แก่ผู้นั้นไปลงคะแนนออกเสียงหรือไม่แล้วให้บันทึกคำวินิจฉัยลงในรายงานเหตุการณ์ประจำหน่วยออกเสียง (อ.ส. ๑๑)ข้อ๗๙ในระหว่างเวลาเปิดการลงคะแนนออกเสียง กรรมการประจำหน่วยออกเสียงจะออกไปจากที่ออกเสียงได้เพียงคราวละหนึ่งคนหรือกรณีจำเป็นที่ต้องออกจากที่ออกเสียงมากกว่าคราวละหนึ่งคนให้แจ้งประธานกรรมการประจำหน่วยออกเสียงอนุญาตเป็นกรณี ๆ ไปและบันทึกไว้ในรายงานเหตุการณ์ประจำหน่วยออกเสียง (อ.ส. ๑๑)ข้อ๘๐ ในวันออกเสียง ถ้าการลงคะแนนออกเสียงในหน่วยออกเสียงใดไม่สามารถกระทำได้เนื่องจากเกิดจลาจลอุทกภัย อัคคีภัย เหตุสุดวิสัย หรือเหตุจำเป็นอย่างอื่นกรณียังไม่ได้เปิดให้มีการลงคะแนนออกเสียงให้คณะกรรมการประจำหน่วยออกเสียงดำเนินการ ดังนี้(๑)ประกาศงดการลงคะแนนออกเสียงในหน่วยออกเสียงนั้น ตามแบบ อ.ส. ๑๓ จำนวนสามชุด เพื่อ(ก)ปิดประกาศไว้ ณ ที่ออกเสียง จำนวนหนึ่งชุด(ข)ส่งให้คณะอนุกรรมการการออกเสียงประจำอำเภอ จำนวนหนึ่งชุด(ค)เก็บไว้เป็นหลักฐาน จำนวนหนึ่งชุด(๒)รายงานคณะอนุกรรมการการออกเสียงประจำอำเภอ แจ้งให้คณะกรรมการการออกเสียงประจำเขตออกเสียงเพื่อให้รายงานคณะกรรมการการเลือกตั้งทราบโดยเร็ว(๓)จัดเก็บรักษาบัตรออกเสียง หีบบัตรออกเสียงและเอกสารเกี่ยวกับการออกเสียงไว้ในสถานที่ปลอดภัยตามที่คณะอนุกรรมการการออกเสียงประจำอำเภอกำหนดข้อ๘๑ ภายใต้บังคับตามข้อ ๘๐กรณีเปิดให้มีการลงคะแนนออกเสียงและมีการลงคะแนนออกเสียงแล้วให้คณะกรรมการประจำหน่วยออกเสียงดำเนินการ ดังนี้(๑)ประกาศงดการลงคะแนนออกเสียงในหน่วยออกเสียงนั้น ตามแบบ อ.ส. ๑๓ จำนวนสามชุดโดยให้นำความในข้อ ๘๐ (๑) มาใช้บังคับโดยอนุโลม(๒)ระงับการมอบบัตรออกเสียงและปิดช่องใส่บัตรออกเสียง ตามแบบ อ.ส. ๙แล้วลงลายมือชื่อบนฝาหีบบัตรออกเสียงและปิดทับลายมือชื่อทั้งหมดด้วยเทปกาวใสเพื่อป้องกันการเปลี่ยนหีบบัตรออกเสียง(๓)รายงานคณะอนุกรรมการการออกเสียงประจำอำเภอแจ้งให้คณะกรรมการการออกเสียงประจำเขตออกเสียงเพื่อให้รายงานคณะกรรมการการเลือกตั้งทราบโดยเร็ว(๔)นับบัตรออกเสียงที่เหลือให้ทราบจำนวนและใช้โลหะหรือวัตถุอื่นเจาะทะลุบัตรออกเสียงในส่วนที่เป็นตัวบัตรทุกฉบับพร้อมปกหน้าและปกหลังใช้เชือกร้อยรูผูกรวมให้เป็นปึกเดียวกันหรือกระทำด้วยวิธีการอื่นใดที่สามารถป้องกันมิให้ใช้บัตรออกเสียงที่เหลืออยู่ลงคะแนนออกเสียงได้(๕)นับจำนวนผู้มาแสดงตนและรับบัตรออกเสียงจากบัญชีรายชื่อผู้มีสิทธิออกเสียง (อ.ส. ๖)ชุดที่ใช้ตรวจสอบการใช้สิทธิออกเสียงและหมายเหตุการลงคะแนนออกเสียง(๖)จัดทำรายงานการส่งหีบบัตรออกเสียง (อ.ส. ๑๙)(๗)บันทึกเหตุของการงดลงคะแนนออกเสียง จำนวนบัตรออกเสียงตาม (๔)และจำนวนผู้มาแสดงตนและรับบัตรออกเสียงตาม (๕)ไว้ในรายงานเหตุการณ์ประจำหน่วยออกเสียง (อ.ส. ๑๑)(๘)นำสิ่งของต่อไปนี้ (ถ้ามี)ไปจัดเก็บรักษาไว้ในสถานที่ปลอดภัยตามที่คณะอนุกรรมการการออกเสียงประจำอำเภอกำหนดได้แก่(ก)หีบบัตรออกเสียง (บรรจุบัตรออกเสียงที่ได้ลงคะแนนแล้วบางส่วน)(ข)บัตรออกเสียงที่เหลือทั้งหมดและต้นขั้วบัตรออกเสียง(ค)บัญชีรายชื่อผู้มีสิทธิออกเสียง (อ.ส. ๖)ชุดที่ใช้ตรวจสอบการใช้สิทธิออกเสียงและหมายเหตุการลงคะแนนออกเสียง(ง)ประกาศรายการเกี่ยวกับจำนวนบัตรออกเสียง (อ.ส. ๑๐)(จ)รายงานเหตุการณ์ประจำหน่วยออกเสียง (อ.ส. ๑๑)(ฉ)คูหาลงคะแนนออกเสียงทั้งหมดและวัสดุอุปกรณ์ที่เหลือข้อ๘๒ในระหว่างเวลาเปิดการลงคะแนนออกเสียง จะให้ผู้ใดเข้าไปในที่ออกเสียงไม่ได้เว้นแต่ผู้มีหน้าที่ในการออกเสียงและผู้ที่เข้าไปเพื่อใช้สิทธิออกเสียง โดยเฉพาะที่คูหาลงคะแนนออกเสียงนอกจากผู้มีสิทธิออกเสียงซึ่งเข้าไปใช้สิทธิลงคะแนนออกเสียงแล้วผู้ใดจะเข้าไปไม่ได้เว้นแต่ในกรณีจำเป็นและให้กรรมการประจำหน่วยออกเสียงบันทึกเหตุผลความจำเป็นไว้ในรายงานเหตุการณ์ประจำหน่วยออกเสียง(อ.ส. ๑๑)ประธานกรรมการการเลือกตั้งกรรมการการเลือกตั้ง เลขาธิการคณะกรรมการการเลือกตั้งประธานกรรมการการออกเสียงประจำเขตออกเสียง กรรมการการออกเสียงประจำเขตออกเสียง ผู้อำนวยการการออกเสียงประจำเขตออกเสียงคณะอนุกรรมการการออกเสียงประจำอำเภอและผู้ที่ได้รับมอบหมายเป็นลายลักษณ์อักษรจากคณะกรรมการการเลือกตั้งคณะกรรมการการออกเสียงประจำเขตออกเสียง เลขาธิการคณะกรรมการการเลือกตั้งผู้อำนวยการการออกเสียงประจำเขตออกเสียง คณะอนุกรรมการการออกเสียงประจำอำเภอมีสิทธิเข้าไปในที่ออกเสียงในเขตที่รับผิดชอบเพื่อทำการสอดส่องดูแลหรือแนะนำให้การปฏิบัติการออกเสียงเป็นไปโดยสุจริตและเที่ยงธรรมให้กรรมการประจำหน่วยออกเสียงบันทึกการเข้าไปในที่ออกเสียงของบุคคลตามวรรคสองไว้ในรายงานเหตุการณ์ประจำหน่วยออกเสียง (อ.ส. ๑๑)ข้อ๘๓ห้ามมิให้ผู้ใดซึ่งไม่มีอำนาจโดยชอบด้วยกฎหมายเปิด ทำลาย ทำให้เสียหายทำให้เปลี่ยนสภาพหรือทำให้ไร้ประโยชน์หรือนำไปซึ่งหีบบัตรออกเสียงหรือบัตรออกเสียง หรือเอกสารหลักฐานที่เกี่ยวข้องข้อ๘๔ ในระหว่างการลงคะแนนออกเสียงถ้าผู้มีสิทธิออกเสียงเห็นว่าการลงคะแนนออกเสียงไม่ถูกต้องให้ทำการทักท้วงและให้กรรมการประจำหน่วยออกเสียงบันทึกคำทักท้วงพร้อมทั้งคำวินิจฉัยลงในรายงานเหตุการณ์ประจำหน่วยออกเสียง(อ.ส. ๑๑)ให้ผู้ทักท้วงและกรรมการประจำหน่วยออกเสียงไม่น้อยกว่าสามคนลงลายมือชื่อไว้เป็นหลักฐานต่อหน้าพยานไม่น้อยกว่าสองคนส่วนที่ ๔การดำเนินงานหลังปิดการลงคะแนนออกเสียง ข้อ๘๕เมื่อถึงเวลาปิดการลงคะแนนออกเสียง ให้ประธานกรรมการประจำหน่วยออกเสียงกล่าวปิดการลงคะแนนออกเสียงในกรณีที่มีผู้มีสิทธิออกเสียงซึ่งประสงค์จะลงคะแนนออกเสียงได้มาอยู่ในบริเวณที่ออกเสียงแล้วก่อนเวลาปิดการลงคะแนนออกเสียงผู้มีสิทธิออกเสียงที่เหลืออยู่นั้นหากผู้ใดยังไม่ได้รับบัตรออกเสียงให้กรรมการประจำหน่วยออกเสียงมอบบัตรออกเสียงให้ผู้นั้นลงคะแนนออกเสียงให้แล้วเสร็จและให้กรรมการประจำหน่วยออกเสียงบันทึกจำนวนผู้มีสิทธิออกเสียงดังกล่าวไว้ในรายงานเหตุการณ์ประจำหน่วยออกเสียงเมื่อได้ลงคะแนนออกเสียงเสร็จสิ้นแล้วให้คณะกรรมการประจำหน่วยออกเสียงลงลายมือชื่อในป้ายสำหรับปิดช่องใส่บัตรออกเสียงตามแบบ อ.ส. ๙ และนำป้ายดังกล่าวปิดทับช่องใส่บัตรบนหีบบัตรออกเสียงข้อ๘๖ให้คณะกรรมการประจำหน่วยออกเสียงนำบัตรออกเสียงที่เหลือมานับให้ทราบจำนวนและเพื่อมิให้สามารถนำบัตรออกเสียงที่เหลือมาใช้ในการลงคะแนนออกเสียงได้ให้กรรมการประจำหน่วยออกเสียงทำเครื่องหมายโดยใช้โลหะหรือวัตถุอื่นเจาะทะลุบัตรออกเสียงในส่วนที่เป็นตัวบัตรทุกฉบับพร้อมปกหน้าและปกหลังใช้เชือกร้อยรูผูกรวมกันให้เป็นปึกเดียวกันหรือกระทำด้วยวิธีการอื่นใดที่สามารถป้องกันมิให้ใช้บัตรออกเสียงที่เหลืออยู่ลงคะแนนออกเสียงได้อีกรวมทั้งจัดทำประกาศรายการเกี่ยวกับจำนวนบัตรออกเสียงที่ใช้และจำนวนบัตรออกเสียงที่เหลือหลังเสร็จสิ้นการลงคะแนนออกเสียงตามแบบอ.ส. ๑๐ เพื่อดำเนินการตามข้อ ๖๔ โดยอนุโลมส่วนที่ ๕การนับคะแนนออกเสียง ข้อ๘๗ การนับคะแนนออกเสียงให้กระทำ ณที่ออกเสียงของแต่ละหน่วยออกเสียงเมื่อปิดการลงคะแนนออกเสียงและปิดช่องใส่บัตรออกเสียง (อ.ส. ๙)แล้วให้เปิดหีบบัตรออกเสียงเพื่อนับคะแนนออกเสียงโดยเปิดเผยและต้องให้เสร็จในรวดเดียวจะเลื่อนหรือประวิงเวลาไม่ได้ข้อ๘๘ให้คณะกรรมการประจำหน่วยออกเสียงแบ่งหน้าที่ในการนับคะแนนออกเสียง ดังนี้(๑)กรรมการประจำหน่วยออกเสียงคนที่หนึ่งมีหน้าที่หยิบบัตรออกเสียงทีละฉบับและคลี่บัตรส่งให้กรรมการประจำหน่วยออกเสียงคนที่สอง(๒)กรรมการประจำหน่วยออกเสียงคนที่สอง มีหน้าที่วินิจฉัยบัตรออกเสียงและอ่าน(๓)กรรมการประจำหน่วยออกเสียงคนที่สาม มีหน้าที่เจาะบัตรออกเสียงที่ได้วินิจฉัยและอ่านจากกรรมการประจำหน่วยออกเสียงคนที่สองแล้วใส่ลงในภาชนะที่เตรียมไว้(๔)กรรมการประจำหน่วยออกเสียงคนที่สี่ มีหน้าที่ขานทวนคะแนนและขีดคะแนนในแบบขีดคะแนน(อ.ส. ๑๒)กรรมการประจำหน่วยออกเสียงที่เหลือมีหน้าที่ช่วยเหลืออำนวยความสะดวกและคอยสับเปลี่ยนในการปฏิบัติหน้าที่กรรมการประจำหน่วยออกเสียงที่ปฏิบัติหน้าที่อยู่ข้อ๘๙บัตรออกเสียงที่มีลักษณะดังต่อไปนี้ให้ถือว่าเป็นบัตรเสียและไม่ให้นับเป็นคะแนน(๑)บัตรปลอม(๒)บัตรที่มิใช่บัตรซึ่งกรรมการประจำหน่วยออกเสียงมอบให้(๓)บัตรที่มิได้ทำเครื่องหมายลงคะแนนออกเสียง(๔)บัตรที่มีการเขียนข้อความหรือถ้อยคำอื่นลงไป(๕)บัตรที่ทำเครื่องหมายอื่นนอกจากเครื่องหมายกากบาท(๖)บัตรที่ทำเครื่องหมายลงคะแนนออกเสียงนอกช่อง ทำเครื่องหมาย(๗)บัตรที่ทำเครื่องหมายเป็นที่สังเกต เว้นแต่เป็นการกระทำตามอำนาจหน้าที่(๘)บัตรที่ทำเครื่องหมายลงคะแนนออกเสียงในช่อง ทำเครื่องหมายเกินกว่าหนึ่งเครื่องหมาย(๙)บัตรที่ไม่อาจทราบได้ว่าลงคะแนนไปในทางใดข้อ๙๐กรณีที่มีการออกเสียงมากกว่าหนึ่งประเด็นในบัตรออกเสียงใบเดียวกันให้บัตรออกเสียงที่มีลักษณะดังต่อไปนี้เป็นบัตรเสียทั้งฉบับ และไม่ให้นับเป็นคะแนน(๑)บัตรออกเสียงที่มีลักษณะตามข้อ ๘๙ (๑) (๒) (๔) หรือ (๗)(๒)บัตรออกเสียงที่มีลักษณะตามข้อ ๘๙ (๓) (๕) (๖) (๘) หรือ (๙) ในทุกประเด็นในกรณีที่มิใช่บัตรเสียทั้งฉบับตามวรรคหนึ่งให้วินิจฉัยบัตรออกเสียงเป็นรายประเด็น ประเด็นใดที่มีลักษณะดังต่อไปนี้ให้ถือว่าประเด็นนั้นเสีย(๑)ประเด็นที่มิได้ทำเครื่องหมายลงคะแนนออกเสียง(๒)ประเด็นที่ทำเครื่องหมายอื่นนอกจากเครื่องหมายกากบาท(๓)ประเด็นที่ทำเครื่องหมายลงคะแนนออกเสียงนอกช่อง ทำเครื่องหมาย(๔)ประเด็นที่ทำเครื่องหมายลงคะแนนออกเสียงในช่อง ทำเครื่องหมาย เกินกว่าหนึ่งเครื่องหมาย(๕)ประเด็นที่ไม่อาจทราบได้ว่าลงคะแนนไปในทางใดข้อ๙๑กรณีที่มีการออกเสียงเพียงประเด็นเดียวในบัตรออกเสียงเมื่อคณะกรรมการประจำหน่วยออกเสียงได้ดำเนินการตามข้อ ๘๗ และข้อ ๘๘เสร็จเรียบร้อยแล้วให้ดำเนินการนับคะแนนออกเสียงโดยกรรมการประจำหน่วยออกเสียงคนที่หนึ่งหยิบบัตรออกเสียงทีละฉบับและคลี่บัตรส่งให้กรรมการประจำหน่วยออกเสียงคนที่สองเพื่อดำเนินการวินิจฉัยบัตรออกเสียงและอ่าน ดังนี้(๑)ถ้าเป็นบัตรดีให้อ่านว่า ดี และขานการแสดงความคิดเห็นว่า เห็นชอบ หรือ ไม่เห็นชอบ พร้อมทั้งชูบัตรออกเสียงโดยเปิดเผยให้ผู้ที่อยู่ในบริเวณที่ออกเสียงได้เห็นด้วย(๒)ถ้าเป็นบัตรเสียให้อ่านว่า เสีย พร้อมทั้งชูบัตรออกเสียงโดยเปิดเผยให้ผู้ที่อยู่ในบริเวณที่ออกเสียงได้เห็นด้วยและให้กรรมการประจำหน่วยออกเสียงไม่น้อยกว่าสองคนสลักหลังบัตรว่า เสีย พร้อมทั้งระบุเหตุผลว่าเป็นบัตรเสียเพราะเหตุใดแล้วส่งให้กรรมการประจำหน่วยออกเสียงคนที่สามข้อ๙๒กรณีที่มีการออกเสียงมากกว่าหนึ่งประเด็นในบัตรออกเสียงเดียวกันให้ดำเนินการวินิจฉัยบัตรออกเสียงและอ่านดังต่อไปนี้(๑)ถ้าเป็นบัตรเสียทั้งฉบับ ตามข้อ ๙๐ วรรคหนึ่ง ให้อ่านว่า เสียทั้งฉบับ พร้อมทั้งชูบัตรออกเสียงโดยเปิดเผยให้ผู้ที่อยู่ในบริเวณที่ออกเสียงได้เห็นด้วยและให้กรรมการประจำหน่วยออกเสียงไม่น้อยกว่าสองคน สลักหลังบัตรว่า เสียทั้งฉบับ พร้อมทั้งระบุเหตุผลว่าเป็นบัตรเสียเพราะเหตุใดแล้วส่งให้กรรมการประจำหน่วยออกเสียงคนที่สาม(๒)กรณีอื่นนอกจากข้อ (๑) ให้อ่านว่า ดี หรือ ดีบางส่วน แล้ววินิจฉัยทีละประเด็น และให้อ่านผลการแสดงความคิดเห็นว่าประเด็นที่ ......... เห็นชอบ หรือ ไม่เห็นชอบ หรือ เสีย ตามข้อ ๙๐ วรรคสอง พร้อมทั้งชูบัตรออกเสียงโดยเปิดเผยให้ผู้ที่อยู่ในบริเวณที่ออกเสียงได้เห็นด้วยแล้วส่งให้กรรมการประจำหน่วยออกเสียงคนที่สามข้อ๙๓เมื่อกรรมการประจำหน่วยออกเสียงคนที่สามรับบัตรออกเสียงจากกรรมการประจำหน่วยออกเสียงคนที่สองแล้วให้เจาะมุมบัตรออกเสียงที่วินิจฉัยและอ่านคะแนนและพับบัตรออกเสียงแยกเก็บใส่ในภาชนะที่เตรียมไว้ ดังนี้(๑)กรณีที่มีการออกเสียงเพียงประเด็นเดียวในบัตรออกเสียงให้แยกภาชนะใส่บัตรเสียหนึ่งใบและใส่บัตรดีหนึ่งใบ(๒)กรณีที่มีการออกเสียงมากกว่าหนึ่งประเด็นในบัตรออกเสียงเดียวกัน ให้แยกภาชนะใส่ ดังนี้(ก)บัตรเสียทั้งฉบับ ให้ใส่ลงในภาชนะบัตรเสีย(ข)บัตรนอกจาก (ก) ให้ใส่ลงในภาชนะบัตรดีข้อ๙๔ให้กรรมการประจำหน่วยออกเสียงคนที่สี่ขีดคะแนนในแบบขีดคะแนนเมื่อกรรมการประจำหน่วยออกเสียงคนที่สอง ได้วินิจฉัยบัตรออกเสียงและอ่านตามข้อ ๙๑หรือข้อ ๙๒ โดยให้ดำเนินการ ดังนี้(๑)กรณีที่มีการออกเสียงเพียงประเด็นเดียวในบัตรออกเสียงและไม่เป็นบัตรเสียตามข้อ ๘๙ เมื่อกรรมการประจำหน่วยออกเสียงคนที่สองอ่านว่าดี เห็นชอบ หรือ ไม่เห็นชอบ ให้กรรมการประจำหน่วยออกเสียงคนที่สี่ขานทวนแล้วจึงขีดคะแนนลงในแบบขีดคะแนน โดยให้บุคคลทั่วไปที่อยู่ในบริเวณที่ออกเสียงเห็นการขีดคะแนนได้อย่างชัดเจน(๒)กรณีที่มีการออกเสียงมากกว่าหนึ่งประเด็นในบัตรออกเสียงใบเดียวกันและไม่เป็นบัตรเสียทั้งฉบับตามข้อ๙๐ วรรคหนึ่ง เมื่อกรรมการประจำหน่วยออกเสียงคนที่สองอ่านว่า ดี หรือ ดีบางส่วน และอ่านบัตรออกเสียงทีละประเด็นว่าประเด็นที่ ...... เห็นชอบ หรือ ไม่เห็นชอบ หรือ เสีย ให้กรรมการประจำหน่วยออกเสียงคนที่สี่ขานทวนแล้วจึงขีดคะแนนลงในแบบขีดคะแนนจนครบทุกประเด็นที่ออกเสียงโดยให้บุคคลที่อยู่ในบริเวณที่ออกเสียงเห็นการขีดคะแนนได้อย่างชัดเจน(๓)กรณีที่เป็นบัตรเสียตามข้อ ๘๙ หรือเป็นบัตรเสียทั้งฉบับตามข้อ ๙๐ วรรคหนึ่ง เมื่อกรรมการประจำหน่วยออกเสียงคนที่สองอ่านว่าเสีย หรือ เสียทั้งฉบับ แล้วแต่กรณี ให้กรรมการประจำหน่วยออกเสียงคนที่สี่ขานทวนแล้วจึงขีดคะแนนลงในแบบขีดคะแนนโดยให้บุคคลที่อยู่ในบริเวณที่ออกเสียงเห็นการขีดคะแนนได้อย่างชัดเจนสำหรับการขีดคะแนนในแบบขีดคะแนนให้ใช้วิธีขีดหนึ่งต่อหนึ่งคะแนน แต่เมื่อถึงขีดที่ห้าให้ขีดขวางทับเส้นสี่ขีดแรกและวงกลมหรือวงรีล้อมรอบ เช่น ดังรูป หรือ หรือ เป็นต้น เพื่อสะดวกแก่การนับคะแนนออกเสียงและให้ทำเช่นนี้เรื่อยไปทุกห้าขีดและเมื่อกรรมการประจำหน่วยออกเสียงได้หยิบบัตรออกเสียงจากหีบบัตรออกเสียงและได้วินิจฉัยและขานทวนบัตรหมดแล้วให้คว่ำหีบบัตรออกเสียงให้บุคคลทั่วไปที่อยู่ในบริเวณที่ออกเสียงเห็นได้โดยชัดเจนว่าไม่มีบัตรออกเสียงเหลืออยู่ในหีบบัตรออกเสียงข้อ๙๕ ในระหว่างการนับคะแนนออกเสียงถ้าผู้มีสิทธิออกเสียงเห็นว่าการนับคะแนนออกเสียงไม่ถูกต้องให้ทำการทักท้วงและให้กรรมการประจำหน่วยออกเสียงบันทึกคำทักท้วงและคำวินิจฉัยลงในรายงานเหตุการณ์ประจำหน่วยออกเสียง(อ.ส. ๑๑) ให้ผู้ทักท้วงและกรรมการประจำหน่วยออกเสียงไม่น้อยกว่าสามคนลงลายมือชื่อไว้เป็นหลักฐานต่อหน้าพยานไม่น้อยกว่าสองคนข้อ๙๖เมื่อเสร็จสิ้นการนับคะแนนออกเสียงให้กรรมการประจำหน่วยออกเสียงตรวจสอบความถูกต้องของการนับคะแนนออกเสียงโดยให้นับจำนวนบัตรออกเสียงที่ใช้ลงคะแนนออกเสียงว่าตรงกับจำนวนผู้มาแสดงตนใช้สิทธิออกเสียงหรือไม่กรณีที่มีการออกเสียงเพียงประเด็นเดียวในบัตรออกเสียงหากผลการนับคะแนนออกเสียงปรากฏว่าจำนวนผู้มาใช้สิทธิออกเสียงไม่ตรงกับจำนวนบัตรออกเสียงที่ใช้ลงคะแนนออกเสียงได้แก่ บัตรออกเสียงที่นับเป็นคะแนน และบัตรเสียให้กรรมการประจำหน่วยออกเสียงดำเนินการตรวจสอบถ้าผลการนับคะแนนออกเสียงยังไม่ตรงกับจำนวนผู้มาใช้สิทธิออกเสียงอีกให้ดำเนินการดังนี้(๑)รายงานคณะอนุกรรมการการออกเสียงประจำอำเภอพร้อมเหตุผลของการนับคะแนนออกเสียงที่ไม่ตรงกับจำนวนผู้มาใช้สิทธิออกเสียงเพื่อรายงานคณะกรรมการการออกเสียงประจำเขตออกเสียงและคณะกรรมการการเลือกตั้ง(๒)ส่งหีบบัตรออกเสียงและเอกสารกำกับหีบบัตรออกเสียงตามข้อ ๑๐๒ให้คณะอนุกรรมการการออกเสียงประจำอำเภอ พร้อมรายงานการส่งหีบบัตรออกเสียง (อ.ส ๑๙)กรณีที่มีการออกเสียงมากกว่าหนึ่งประเด็นในบัตรออกเสียงเดียวกันหากผลการนับคะแนนออกเสียงปรากฏว่าจำนวนผู้มาใช้สิทธิออกเสียงไม่ตรงกับจำนวนบัตรออกเสียงที่ใช้ลงคะแนนออกเสียงได้แก่ บัตรออกเสียงที่นับเป็นคะแนน และบัตรเสียทั้งฉบับให้กรรมการประจำหน่วยออกเสียงดำเนินการตรวจสอบความถูกต้องตามวรรคสองหากถูกต้องให้นำบัตรออกเสียงที่นับเป็นคะแนนและเก็บใส่ในภาชนะตามข้อ๙๓ (๑) หรือ (๒)แยกใส่ถุงวัสดุใสพร้อมเขียนจำนวนบัตรออกเสียงที่บรรจุอยู่ในถุงวัสดุใสและดำเนินการรายงานผลการนับคะแนนออกเสียงต่อคณะอนุกรรมการการออกเสียงประจำอำเภอโดยเร็วสำหรับแบบขีดคะแนนให้กรรมการประจำหน่วยออกเสียงตามข้อ ๘๘ลงลายมือชื่อไว้เป็นหลักฐานข้อ๙๗ เมื่อดำเนินการตามข้อ ๙๖แล้วให้ผู้อำนวยการประจำหน่วยออกเสียงหรือกรรมการประจำหน่วยออกเสียงที่ผู้อำนวยการประจำหน่วยออกเสียงมอบหมายรายงานผลการออกเสียงอย่างไม่เป็นทางการโดยหลักเกณฑ์และวิธีการรายงานให้เป็นไปตามที่คณะกรรมการการเลือกตั้งกำหนดข้อ๙๘ ให้กรรมการประจำหน่วยออกเสียงจัดทำรายงานผลการนับคะแนนออกเสียง(อ.ส. ๑๘) จำนวนสามชุด แล้วดำเนินการ ดังนี้(๑)ปิดไว้ ณ ที่ออกเสียง จำนวนหนึ่งชุด(๒)ใส่ในถุงวัสดุใส (ชั้นนอก) ซึ่งบรรจุบัตรออกเสียงที่นับเป็นคะแนนแล้วตามข้อ ๙๙ จำนวนหนึ่งชุด(๓)ส่งให้คณะอนุกรรมการการออกเสียงประจำอำเภอ จำนวนหนึ่งชุดข้อ๙๙ให้กรรมการประจำหน่วยออกเสียงจัดเก็บเอกสารและสิ่งของต่าง ๆไว้ในถุงวัสดุใส (ชั้นนอก) ดังนี้(๑)ถุงวัสดุใสซึ่งบรรจุบัตรออกเสียงตามข้อ ๙๖(๒)แบบขีดคะแนนที่ได้ใช้ในการกรอกคะแนนทั้งหมด ( อ.ส. ๑๒)(๓)รายงานผลการนับคะแนนออกเสียง (อ.ส. ๑๘) จำนวนหนึ่งชุดให้คณะกรรมการประจำหน่วยออกเสียงบันทึกข้อมูลจำนวนบัตรออกเสียงในถุงวัสดุใสชั้นนอกตามแบบอ.ส. ๑๕ เสร็จแล้วใส่ในถุงวัสดุใส (ชั้นนอก)ในลักษณะที่มองเห็นได้ว่าเป็นถุงวัสดุใสของหน่วยออกเสียงใดและทำการปิดถุงวัสดุใสด้วยสายรัดเพื่อป้องกันการเปิดถุงวัสดุใสแล้วนำใส่หีบบัตรออกเสียงข้อ๑๐๐ เมื่อได้บรรจุสิ่งของตามข้อ ๙๙แล้วให้กรรมการประจำหน่วยออกเสียงปิดหีบบัตรออกเสียงพร้อมใส่สายรัดหรืออุปกรณ์อื่นแทนสายรัดแล้วคณะกรรมการประจำหน่วยออกเสียงลงลายมือชื่อบนสายรัดปิดเทปกาวรอยต่อรอบหีบบัตรออกเสียงคณะกรรมการประจำหน่วยออกเสียงลงลายมือชื่อคร่อมรอยต่อระหว่างเทปกาวและหีบบัตรออกเสียงข้อ๑๐๑เมื่อคณะกรรมการประจำหน่วยออกเสียงได้ดำเนินการตามข้อ ๑๐๐เสร็จเรียบร้อยแล้ว ให้ผู้อำนวยการประจำหน่วยออกเสียงกรรมการประจำหน่วยออกเสียงไม่น้อยกว่าสามคน และเจ้าหน้าที่รักษาความปลอดภัยดำเนินการนำส่งสิ่งของตามข้อ๑๐๒ ให้คณะอนุกรรมการการออกเสียงประจำอำเภอทันทีในกรณีจำเป็นตามสภาพพื้นที่คณะอนุกรรมการการออกเสียงประจำอำเภออาจกำหนดการส่งหีบบัตรออกเสียงตามวรรคหนึ่งเป็นอย่างอื่นก็ได้ข้อ๑๐๒ สิ่งของที่คณะกรรมการประจำหน่วยออกเสียงต้องรวบรวมนำส่งคณะอนุกรรมการการออกเสียงประจำอำเภอ ประกอบด้วย(๑)หีบบัตรออกเสียงที่ดำเนินการตามข้อ ๑๐๐(๒)เอกสารกำกับหีบบัตรออกเสียง ประกอบด้วย(ก)บัตรออกเสียงที่เหลือทั้งหมดและต้นขั้วบัตรออกเสียง(ข)บัญชีรายชื่อผู้มีสิทธิออกเสียง (อ.ส. ๖)ชุดที่ใช้ตรวจสอบการใช้สิทธิและหมายเหตุการออกเสียง(ค)ประกาศรายการเกี่ยวกับจำนวนบัตรออกเสียง (อ.ส. ๑๐)(ง)รายงานเหตุการณ์ประจำหน่วยออกเสียง (อ.ส. ๑๑)(จ)รายงานผลการนับคะแนนออกเสียง (อ.ส. ๑๘)(๓)คูหาลงคะแนนออกเสียงทั้งหมดและสิ่งของอื่น ๆ เช่น ธงชาติ ป้ายและวัสดุอุปกรณ์เกี่ยวกับการออกเสียง เป็นต้นข้อ๑๐๓การรับสิ่งของจากคณะกรรมการประจำหน่วยออกเสียงและการเก็บรักษาเอกสารเกี่ยวกับการลงคะแนนออกเสียงให้บุคคลหรือคณะบุคคลที่ได้รับการแต่งตั้งจากคณะอนุกรรมการการออกเสียงประจำอำเภอตามข้อ ๖๐ ดำเนินการ ดังนี้(๑)ตรวจรับหีบบัตรออกเสียง คูหาลงคะแนนออกเสียงทั้งหมดสิ่งของและวัสดุอุปกรณ์ที่เกี่ยวกับการออกเสียง(๒)ดำเนินการรวมผลคะแนนออกเสียงของหน่วยออกเสียง ตามแบบ อ.ส. ๑๘(๓)เมื่อได้ดำเนินการรวมผลคะแนนออกเสียงเสร็จเรียบร้อยแล้วให้ยุบรวมหีบบัตรออกเสียงตาม (๑) ดังนี้(ก)เปิดหีบบัตรออกเสียงแล้วบรรจุถุงใส่บัตรออกเสียงรวมไว้ในหีบบัตรออกเสียงหีบใดหีบหนึ่งจนเต็มแล้วทำการปิดหีบบัตรออกเสียงใส่สายรัดหรืออุปกรณ์อื่นแทนสายรัดแล้วบุคคลหรือคณะบุคคลที่คณะอนุกรรมการการออกเสียงประจำอำเภอแต่งตั้งลงลายมือชื่อบนสายรัดปิดเทปกาวรอยต่อรอบหีบบัตรออกเสียงบุคคลหรือคณะบุคคลที่คณะอนุกรรมการการออกเสียงประจำอำเภอแต่งตั้งลงลายมือชื่อคร่อมรอยต่อระหว่างเทปกาวใสและหีบบัตรออกเสียง ทั้งนี้ให้ดำเนินการบรรจุถุงใส่บัตรออกเสียงดังกล่าวไว้ในหีบบัตรออกเสียงใบอื่นจนครบทุกถุง(ข)ให้จัดทำบันทึกข้อมูลของหน่วยออกเสียงสำหรับบัตรออกเสียงที่มีอยู่ในหีบบัตรออกเสียงตามแบบอ.ส. ๒๑ จำนวนสองชุด โดยชุดที่หนึ่งปิดไว้ที่หีบบัตรออกเสียงชุดที่สองเก็บไว้เป็นหลักฐาน(ค)ในแต่ละอำเภอให้นำหีบบัตรออกเสียง ที่ยุบรวมบัตรออกเสียงแล้วไปเก็บ ณสถานที่ตามที่คณะอนุกรรมการการออกเสียงประจำอำเภอกำหนดในกรณีมีบัตรสำรองอยู่ในความครอบครองของคณะอนุกรรมการการออกเสียงประจำอำเภอเมื่อถึงเวลา๑๖.๐๐ นาฬิกาของวันออกเสียงให้บุคคลหรือคณะบุคคลผู้ทำหน้าที่ช่วยเหลือดำเนินการเจาะทะลุบัตรออกเสียงสำรองทั้งหมดในส่วนที่เป็นตัวบัตรทุกฉบับพร้อมปกหน้าและปกหลังแล้วให้ใช้เชือกร้อยรูผูกรวมให้เป็นปึกเดียวกันหรือกระทำการด้วยวิธีการอื่นใดที่สามารถป้องกันมิให้ใช้บัตรออกเสียงที่เหลือดังกล่าวลงคะแนนออกเสียงได้แล้วมัดบัตรออกเสียงผ่านรูเจาะผูกรวมไว้ให้เป็นปึกเดียวกันเพื่อนำเก็บรักษาพร้อมบัตรออกเสียงที่คณะกรรมการประจำหน่วยออกเสียงส่งกลับมาภายหลังการลงคะแนนออกเสียงแล้วภายในเจ็ดวันนับแต่สิ้นสุดวันออกเสียงให้อนุกรรมการการออกเสียงประจำอำเภอหรือผู้ที่อนุกรรมการการออกเสียงประจำอำเภอมอบหมายหรือคณะบุคคลผู้ทำหน้าที่ช่วยเหลือจัดเตรียมบัญชีส่งมอบหีบบัตรออกเสียงตาม (ค)และจัดทำบัญชีส่งมอบต้นขั้วบัตรออกเสียง รวมทั้งบัตรสำรองตามวรรคสองไว้เป็นรายหน่วยออกเสียง ตำบล อำเภอ และวัสดุอุปกรณ์ในการออกเสียงเพื่อส่งมอบให้ผู้อำนวยการการเลือกตั้งประจำจังหวัดโดยจัดทำบัญชีการรับมอบไว้เป็นหลักฐานด้วย ตามแบบ อ.ส. ๒๒เมื่อได้ดำเนินการตามวรรคสามแล้วให้ถือว่าเอกสารหลักฐานดังกล่าวอยู่ในความควบคุมดูแลของผู้อำนวยการการเลือกตั้งประจำจังหวัดการดำเนินการใด ๆ ต้องได้รับอนุญาตจากคณะกรรมการการเลือกตั้งก่อนข้อ๑๐๔ ในกรณีการนับคะแนนออกเสียง ณที่ออกเสียงใดไม่สามารถกระทำได้หรือไม่สามารถนับคะแนนออกเสียงได้จนเสร็จสิ้นอันเนื่องมาจากเกิดเหตุจลาจล อุทกภัย อัคคีภัย เหตุสุดวิสัยหรือเหตุจำเป็นอย่างอื่น หรือความจำเป็นตามสภาพที่อาจมีผลต่อความปลอดภัยกรณียังไม่ได้นับคะแนนออกเสียงให้กรรมการประจำหน่วยออกเสียงดำเนินการ ดังนี้(๑)ประกาศงดการนับคะแนนออกเสียงสำหรับหน่วยออกเสียงนั้น ตามแบบ อ.ส. ๑๔ จำนวนสามชุดเพื่อ(ก)ปิดประกาศไว้ ณ ที่ออกเสียง จำนวนหนึ่งชุด(ข)ส่งให้คณะอนุกรรมการการออกเสียงประจำอำเภอ จำนวนหนึ่งชุด(ค)เก็บไว้เป็นหลักฐาน จำนวนหนึ่งชุด(๒)จัดเก็บรักษาบัตรออกเสียง หีบบัตรออกเสียงและเอกสารเกี่ยวกับการออกเสียงไว้ในที่ปลอดภัยตามที่คณะอนุกรรมการการออกเสียงประจำอำเภอกำหนด(๓)รายงานคณะอนุกรรมการการออกเสียงประจำอำเภอแจ้งให้คณะกรรมการการออกเสียงประจำเขตออกเสียงเพื่อให้รายงานคณะกรรมการการเลือกตั้งทราบโดยเร็ว(๔)บันทึกสาเหตุและการดำเนินการไว้ในรายงานเหตุการณ์ประจำหน่วยออกเสียงข้อ๑๐๕ ภายใต้บังคับตามข้อ ๑๐๔กรณีนับคะแนนออกเสียงไปแล้วบางส่วน ให้กรรมการประจำหน่วยออกเสียงดำเนินการ ดังนี้(๑)ประกาศงดการนับคะแนนสำหรับหน่วยออกเสียงนั้น ตามแบบ อ.ส. ๑๔ จำนวนสามชุดโดยให้นำความในข้อ ๑๐๔ (๑) มาใช้บังคับโดยอนุโลม(๒)ให้จัดเก็บบัตรออกเสียงที่ผ่านการวินิจฉัยแล้วและบัตรออกเสียงที่ยังไม่ได้ผ่านการวินิจฉัยไว้ในถุงวัสดุใสอย่างละหนึ่งใบแล้วนำไปจัดเก็บไว้ในหีบบัตรออกเสียง(๓)ปิดหีบบัตรออกเสียงใส่สายรัดหรืออุปกรณ์อื่นแทนสายรัดหรือกระทำการด้วยวิธีการอื่นใดที่สามารถป้องกันมิให้เปิดหีบบัตรออกเสียงได้(๔)จัดเก็บรักษาหีบบัตรออกเสียงตาม (๓)และเอกสารเกี่ยวกับการออกเสียงไว้ในที่ปลอดภัยตามที่คณะอนุกรรมการการออกเสียงประจำอำเภอกำหนด(๕)รายงานคณะอนุกรรมการการออกเสียงประจำอำเภอแจ้งให้คณะกรรมการการออกเสียงประจำเขตออกเสียง เพื่อให้รายงานคณะกรรมการการเลือกตั้งทราบโดยเร็ว(๖)บันทึกสาเหตุและการดำเนินการไว้ในรายงานเหตุการณ์ประจำหน่วยออกเสียงข้อ๑๐๖กรณีที่มีการร้องคัดค้านกรรมการประจำหน่วยออกเสียงภายหลังการนับคะแนนออกเสียงเสร็จสิ้นแล้วให้คณะกรรมการการเลือกตั้งประจำจังหวัดนำบันทึกในรายงานเหตุการณ์ประจำหน่วยออกเสียง(อ.ส. ๑๑) มาประกอบการพิจารณาด้วยหากข้อเท็จจริงปรากฏว่าไม่มีการบันทึกเหตุทักท้วงในรายงานเหตุการณ์ประจำหน่วยออกเสียงมิให้คณะกรรมการการเลือกตั้งประจำจังหวัดรับไว้เป็นเรื่องร้องเรียนหรือคัดค้านเว้นแต่คณะกรรมการการเลือกตั้งจะสั่งเป็นอย่างอื่นหมวด ๕การใช้สิทธิออกเสียงนอกเขตจังหวัด ส่วนที่ ๑การลงคะแนนออกเสียง ณที่ออกเสียงนอกเขตจังหวัด ข้อ๑๐๗ ภายใต้บังคับมาตรา ๔๒แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙ให้คณะกรรมการการเลือกตั้งประกาศกำหนดวันลงทะเบียนขอใช้สิทธิออกเสียงนอกเขตจังหวัดภายในเจ็ดวันนับแต่วันที่ระเบียบนี้มีผลใช้บังคับโดยวันสุดท้ายของการลงทะเบียนต้องก่อนวันออกเสียงไม่น้อยกว่าสามสิบวันข้อ๑๐๘ในการออกเสียงนอกเขตจังหวัดให้ผู้อำนวยการการเลือกตั้งประจำจังหวัดกำหนดที่ออกเสียงนอกเขตจังหวัดอย่างน้อยจังหวัดละหนึ่งแห่งตามแบบอ.ส. ๔/น ภายในเจ็ดวันนับแต่วันที่ระเบียบนี้มีผลใช้บังคับโดยให้คำนึงถึงการคมนาคมและการอำนวยความสะดวกด้านต่าง ๆ และให้นำความในหมวด ๒เขตออกเสียง หน่วยออกเสียง และที่ออกเสียง ส่วนที่ ๒ หน่วยออกเสียงและที่ออกเสียงมาใช้บังคับโดยอนุโลมและให้แจ้งสำนักทะเบียนอำเภอและสำนักทะเบียนท้องถิ่นภายในเขตจังหวัดทราบ รวมทั้งประชาสัมพันธ์ให้ทราบโดยทั่วกันในกรณีที่คณะกรรมการการเลือกตั้งเห็นควรอาจกำหนดให้มีการใช้เครื่องอ่านบัตรประจำตัวประชาชนณ ที่ออกเสียงนอกเขตจังหวัด โดยหลักเกณฑ์ วิธีการและสถานที่ให้เป็นไปตามประกาศคณะกรรมการการเลือกตั้งโดยให้มีความเหมาะสมกับจำนวนเครื่องอ่านบัตรประจำตัวประชาชนและความพร้อมของบุคลากรข้อ๑๐๙การลงทะเบียนขอใช้สิทธิออกเสียงนอกเขตจังหวัดให้ผู้มีสิทธิออกเสียงซึ่งอยู่นอกเขตออกเสียงที่ตนมีชื่ออยู่ในทะเบียนบ้านหรือมีชื่ออยู่ในทะเบียนบ้านในเขตออกเสียงเป็นเวลาน้อยกว่าเก้าสิบวันนับถึงวันออกเสียงยื่นคำขอลงทะเบียนต่อนายทะเบียนอำเภอหรือนายทะเบียนท้องถิ่นที่ตนอยู่ด้วยวิธีการใดวิธีการหนึ่งดังต่อไปนี้(๑)ยื่นคำขอเป็นรายบุคคลตามแบบ อ.ส. ๑๖ หรือทำเป็นหนังสือซึ่งอย่างน้อยต้องมีรายการชื่อตัวชื่อสกุล เลขประจำตัวประชาชน ที่อยู่ตามหลักฐานทะเบียนบ้านสถานที่และเขตจังหวัดที่จะใช้สิทธิลงคะแนนออกเสียงให้ผู้มีสิทธิออกเสียงยื่นคำขอพร้อมแนบสำเนาบัตรประจำตัวประชาชนหรือสำเนาบัตรที่มีรูปถ่ายซึ่งทางราชการออกให้และมีเลขประจำตัวประชาชนพร้อมทั้งรับรองสำเนาเอกสารโดยผู้มีสิทธิออกเสียงอาจยื่นคำขอด้วยตนเองหรือทำหนังสือมอบหมายให้ผู้มีสิทธิออกเสียงอื่นดำเนินการแทน(๒)ยื่นคำขอเป็นคณะบุคคลตามแบบ อ.ส. ๑๖/กผู้มีสิทธิออกเสียงสามารถมอบหมายให้ผู้มีสิทธิออกเสียงผู้ใดเป็นผู้แทนในการยื่นคำขอลงทะเบียนพร้อมแนบสำเนาบัตรประจำตัวประชาชนหรือสำเนาที่มีรูปถ่ายซึ่งทางราชการออกให้และมีเลขประจำตัวประชาชนที่ได้รับรองสำเนาของผู้ลงทะเบียนทุกคน(๓)กรณีการยื่นคำขอทางไปรษณีย์ ให้ถือวันประทับตราไปรษณีย์เป็นสำคัญสำหรับระยะเวลาในการยื่นคำขอให้เป็นไปตามประกาศคณะกรรมการการเลือกตั้งการยื่นคำขอเพื่อใช้สิทธิออกเสียงนอกเขตจังหวัดตาม(๑) และ (๒) ให้ยื่นก่อนวันออกเสียงไม่น้อยกว่าสามสิบวันในกรณีที่คณะกรรมการการเลือกตั้งเห็นว่าเป็นประโยชน์และเป็นการอำนวยความสะดวกแก่ผู้มีสิทธิออกเสียงอาจกำหนดให้ยื่นคำขอทางอินเทอร์เน็ต โดยหลักเกณฑ์ วิธีการและระยะเวลาในการยื่นคำขอให้เป็นตามประกาศคณะกรรมการการเลือกตั้งผู้มีชื่ออยู่ในทะเบียนบ้านในเขตออกเสียงใดติดต่อกันเป็นเวลาน้อยกว่าเก้าสิบวันนับถึงวันลงคะแนนออกเสียงและไม่ได้ลงทะเบียนขอใช้สิทธิออกเสียงนอกเขตจังหวัดตามวรรคหนึ่งให้มีสิทธิลงคะแนนออกเสียงในเขตออกเสียงที่ตนมีชื่ออยู่ในทะเบียนบ้านติดต่อกันครั้งสุดท้ายเป็นเวลาไม่น้อยกว่าเก้าสิบวันข้อ๑๑๐เมื่อนายทะเบียนอำเภอหรือนายทะเบียนท้องถิ่นได้รับคำขอลงทะเบียนแล้วให้ตรวจสอบว่าผู้ยื่นคำขอนั้นเป็นผู้มีสิทธิออกเสียงหรือไม่หากเป็นผู้มีสิทธิออกเสียงให้ดำเนินการปรับปรุงฐานข้อมูลในการจัดทำบัญชีรายชื่อผู้มีสิทธิออกเสียงโดยให้หมายเหตุว่า ใช้สิทธิที่จังหวัด ............. แล้วแจ้งให้ผู้ยื่นคำขอทราบภายในสามวันนับแต่วันที่ได้รับคำขอลงทะเบียนตามแบบอ.ส. ๑๗ หรือแจ้งผ่านช่องทางอินเทอร์เน็ตข้อ๑๑๑ ผู้มีสิทธิออกเสียงที่ได้ลงทะเบียนขอใช้สิทธิออกเสียงนอกเขตจังหวัดตามข้อ๑๐๙ แล้วประสงค์จะเปลี่ยนแปลงที่ออกเสียงหรือยกเลิกการลงทะเบียนให้ยื่นคำขอต่อนายทะเบียนอำเภอหรือนายทะเบียนท้องถิ่นที่ตนอยู่ก่อนวันออกเสียงไม่น้อยกว่าสามสิบวันโดยให้แจ้งความประสงค์ด้วยตนเองหรือมอบหมายให้บุคคลอื่นดำเนินการแทนกรณีขอเปลี่ยนแปลงที่ออกเสียงหรือยกเลิกการลงทะเบียนของผู้มีสิทธิออกเสียงที่ได้ลงทะเบียนขอใช้สิทธิออกเสียงนอกเขตจังหวัดตามข้อ๑๐๙ โดยวิธีการทางไปรษณีย์หรือทางอินเทอร์เน็ตให้ยื่นคำขอก่อนวันออกเสียงไม่น้อยกว่าสามสิบเจ็ดวันเมื่อนายทะเบียนอำเภอหรือนายทะเบียนท้องถิ่นหรือผู้อำนวยการทะเบียนกลางหรือผู้ที่ผู้อำนวยการทะเบียนกลางมอบหมายได้รับคำขอเปลี่ยนแปลงให้ปรับปรุงฐานข้อมูลในการจัดทำบัญชีรายชื่อผู้มีสิทธิออกเสียงแล้วแจ้งให้ผู้ร้องทราบภายในสามวันนับแต่วันที่ได้รับคำขอลงทะเบียนเปลี่ยนแปลงข้อ๑๑๒ให้ผู้อำนวยการทะเบียนกลางหรือผู้ที่ผู้อำนวยการทะเบียนกลางมอบหมายมีหน้าที่จัดทำร่างประกาศบัญชีรายชื่อผู้มีสิทธิออกเสียงนอกเขตจังหวัดให้แก่คณะกรรมการการออกเสียงประจำเขตออกเสียงเพื่อพิจารณาก่อนวันออกเสียงไม่น้อยกว่าสิบห้าวันตามแบบ อ.ส. ๖/น และให้คณะกรรมการการออกเสียงประจำเขตออกเสียงหรือผู้ที่คณะกรรมการการออกเสียงประจำเขตออกเสียงมอบหมายประกาศบัญชีรายชื่อผู้มีสิทธิออกเสียงนอกเขตจังหวัดให้แล้วเสร็จก่อนวันออกเสียงไม่น้อยกว่าสิบวันบัญชีรายชื่อผู้มีสิทธิออกเสียงนอกเขตจังหวัดตามวรรคหนึ่งให้จัดทำจำนวนสี่ชุดและให้คณะกรรมการการออกเสียงประจำเขตออกเสียงดำเนินการ ดังนี้(๑)ชุดที่ ๑ ปิดประกาศไว้ ณ สำนักงานคณะกรรมการการเลือกตั้งประจังหวัด จำนวนหนึ่งชุด(๒)ชุดที่ ๒ ปิดประกาศไว้ ณ ที่ออกเสียงนอกเขตจังหวัด จำนวนหนึ่งชุด(๓)ชุดที่ ๓ สำหรับคณะกรรมการประจำที่ออกเสียงนอกเขตจังหวัดไว้ใช้ตรวจสอบ และหมายเหตุการลงคะแนนออกเสียง จำนวนหนึ่งชุด(๔)ชุดที่ ๔มอบให้สำนักงานคณะกรรมการการเลือกตั้งประจำจังหวัดเก็บรักษาไว้เป็นชุดสำรองจำนวนหนึ่งชุดบัญชีรายชื่อผู้มีสิทธิออกเสียงนอกเขตจังหวัดตามวรรคหนึ่งให้จัดทำเป็นรายที่ออกเสียงนอกเขตจังหวัดโดยเรียงตามลำดับอักษรของจังหวัด อำเภอและชื่อของผู้มีสิทธิออกเสียงในแต่ละจังหวัดข้อ๑๑๓ ให้นำความในหมวด ๔การดำเนินการออกเสียง ส่วนที่ ๑ การดำเนินงานก่อนวันออกเสียง ส่วนที่ ๒การดำเนินงานในวันออกเสียง ส่วนที่ ๓ การลงคะแนนออกเสียง และส่วนที่ ๔การดำเนินงานหลังปิดการลงคะแนนออกเสียง มาใช้บังคับในการลงคะแนนออกเสียง ณ ที่ออกเสียงนอกเขตจังหวัดโดยอนุโลมรวมทั้งจัดหาวัสดุอุปกรณ์ให้เพียงพอกับจำนวนผู้ลงทะเบียนขอใช้สิทธิออกเสียงนอกเขตจังหวัดกรณีมีผู้ลงทะเบียนเพื่อใช้สิทธิออกเสียงนอกเขตจังหวัดตั้งแต่แปดพันคนขึ้นไปคณะกรรมการการออกเสียงประจำเขตออกเสียงอาจแต่งตั้งบุคคลเพื่อดำเนินการช่วยเหลือในการจัดที่ออกเสียงนอกเขตจังหวัดส่วนที่ ๒การนับคะแนนออกเสียง ณที่ออกเสียงนอกเขตจังหวัด ข้อ๑๑๔ การดำเนินการนับคะแนนออกเสียง ณที่ออกเสียงนอกเขตจังหวัด ให้นำความในหมวด ๔ การดำเนินการออกเสียง ส่วนที่ ๕การนับคะแนนออกเสียงมาใช้บังคับโดยอนุโลมแล้วให้คณะกรรมการประจำที่ออกเสียงนอกเขตจังหวัดแต่ละชุดจัดทำรายงานผลการนับคะแนนออกเสียงตามแบบ อ.ส. ๑๘/นในกรณีจังหวัดใดกำหนดให้มีที่ออกเสียงนอกเขตจังหวัดมากกว่าหนึ่งแห่งคณะกรรมการการออกเสียงประจำเขตออกเสียงอาจแต่งตั้งบุคคลหรือคณะบุคคลเพื่อทำหน้าที่รวบรวมผลการนับคะแนนออกเสียงได้ตามที่เห็นสมควรข้อ๑๑๕เมื่อกรรมการประจำที่ออกเสียงนอกเขตจังหวัดจัดเก็บเอกสารและสิ่งของต่าง ๆ เรียบร้อยแล้วให้กรรมการประจำที่ออกเสียงนอกเขตจังหวัดไม่น้อยกว่าสามคนและเจ้าหน้าที่รักษาความปลอดภัยนำส่งเอกสารและสิ่งของแก่คณะกรรมการการออกเสียงประจำเขตออกเสียงหรือผู้ที่คณะกรรมการการออกเสียงประจำเขตออกเสียงมอบหมายณ สถานที่ตามที่คณะกรรมการการออกเสียงประจำเขตออกเสียงกำหนดหมวด ๖การประกาศผลการออกเสียง ส่วนที่ ๑การรวมผลการนับคะแนนออกเสียง ข้อ๑๑๖ให้คณะอนุกรรมการการออกเสียงประจำอำเภอรวมผลการนับคะแนนออกเสียงในเขตอำเภอจากรายงานผลการนับคะแนนออกเสียงของหน่วยออกเสียงทุกหน่วยภายในเขตอำเภอแล้วให้จัดทำรายงานผลการรวมคะแนนออกเสียงตามแบบ อ.ส. ๒๐ จำนวนสามชุดเพื่อปิดประกาศผลการรวมคะแนนออกเสียงไว้ ณ สถานที่รวมคะแนนหนึ่งชุดส่งให้คณะกรรมการการออกเสียงประจำเขตออกเสียงหนึ่งชุดและเก็บไว้เป็นหลักฐานหนึ่งชุดกรณีที่การลงคะแนนออกเสียงหรือการนับคะแนนออกเสียงในหน่วยออกเสียงใดไม่สามารถกระทำได้เนื่องจากมีเหตุตามข้อ ๘๐ หรือข้อ ๑๐๔ให้คณะอนุกรรมการการออกเสียงประจำอำเภอรวมผลการนับคะแนนออกเสียงของทุกหน่วยออกเสียงในเขตอำเภอที่จัดให้มีการลงคะแนนออกเสียงและนับคะแนนออกเสียงจนเสร็จสิ้นเมื่อคณะกรรมการการออกเสียงประจำเขตออกเสียงได้รับรายงานผลการรวมคะแนนออกเสียง(อ.ส. ๒๐) จากคณะอนุกรรมการการออกเสียงประจำอำเภอแล้วให้ทำการตรวจสอบการรวมคะแนนออกเสียงของทุกหน่วยออกเสียงของทุกอำเภอเมื่อเห็นว่าถูกต้องแล้วให้รวมเข้ากับผลการนับคะแนนออกเสียงจากที่ออกเสียงนอกเขตจังหวัดและให้จัดทำรายงานผลการรวมคะแนนออกเสียงของจังหวัด ตามแบบ อ.ส. ๒๓ จำนวนสามชุดแล้วดำเนินการ ดังนี้(๑)ปิดประกาศไว้ ณ สำนักงานคณะกรรมการการเลือกตั้งประจำจังหวัด จำนวนหนึ่งชุด(๒)เก็บรักษาไว้ที่ผู้อำนวยการการออกเสียงประจำเขตออกเสียง จำนวนหนึ่งชุด(๓)ส่งให้คณะกรรมการการเลือกตั้ง จำนวนหนึ่งชุดส่วนที่ ๒การประกาศผลการออกเสียง ข้อ๑๑๗เมื่อพ้นระยะเวลาการคัดค้านการออกเสียง ตามมาตรา ๔๙แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙และคณะกรรมการการเลือกตั้งได้รับรายงานผลการรวมคะแนนออกเสียงจากคณะกรรมการการออกเสียงประจำเขตออกเสียงตามแบบอ.ส. ๒๓ ทั้งประเทศ และไม่มีการร้องคัดค้านการออกเสียงให้คณะกรรมการการเลือกตั้งประกาศผลการออกเสียงและจำนวนผู้มาใช้สิทธิออกเสียงตามแบบ อ.ส. ๒๔ แล้วให้รายงานนายกรัฐมนตรีทราบโดยเร็วข้อ๑๑๘ ภายใต้บังคับมาตรา ๕๓แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙ หากคณะกรรมการการเลือกตั้งพิจารณาแล้วเห็นว่าไม่มีผลต่อการเปลี่ยนผลการออกเสียงให้คณะกรรมการการเลือกตั้งจัดทำประกาศผลการออกเสียงตามข้อ ๑๑๗ข้อ๑๑๙ ภายใต้บังคับมาตรา ๕๔แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙และคณะกรรมการการเลือกตั้งสั่งให้มีการลงคะแนนออกเสียงใหม่หรือนับคะแนนออกเสียงใหม่ห้ามมิให้ผู้ใดดำเนินการเผยแพร่ผลการลงคะแนนออกเสียงของคณะกรรมการการเลือกตั้งและเมื่อคณะกรรมการการเลือกตั้งได้รับรายงานผลการลงคะแนนออกเสียงใหม่หรือนับคะแนนออกเสียงใหม่ให้นำความในข้อ ๑๑๗ และข้อ ๑๑๘ มาใช้บังคับโดยอนุโลมหมวด ๗การเก็บรักษาวัสดุอุปกรณ์การออกเสียงและการทำลายบัตรออกเสียง ข้อ๑๒๐การเก็บรักษาวัสดุอุปกรณ์การออกเสียงและการทำลายบัตรออกเสียงให้นำระเบียบคณะกรรมการการเลือกตั้งว่าด้วยการเก็บรักษาและการทำลายเอกสารและระเบียบคณะกรรมการการเลือกตั้งว่าด้วยการทำลายบัตรเลือกตั้งมาใช้บังคับโดยอนุโลมหมวด ๘ตัวอย่างบัตรออกเสียงหีบบัตรออกเสียง แผนผังที่ออกเสียงและแบบพิมพ์ ข้อ๑๒๑ ตัวอย่างบัตรออกเสียงหีบบัตรออกเสียง แผนผังที่ออกเสียงและแบบพิมพ์ที่ใช้ในการออกเสียงให้เป็นไปตามตัวอย่างและแบบพิมพ์ท้ายระเบียบนี้โดยอนุโลมประกาศ ณ วันที่ ๒๕เมษายน พ.ศ. ๒๕๕๙บุญส่ง น้อยโสภณกรรมการการเลือกตั้งทำหน้าที่แทนประธานกรรมการการเลือกตั้ง[เอกสารแนบท้าย]๑. บัญชีอัตราค่าตอบแทนบุคคลที่ได้รับการแต่งตั้งให้ปฏิบัติหน้าที่ในการออกเสียงประชามติแนบท้ายระเบียบคณะกรรมการการเลือกตั้งว่าด้วยหลักเกณฑ์และวิธีการออกเสียงประชามติพ.ศ. ๒๕๕๙๒. ตัวอย่างบัตรออกเสียง ๓. หีบบัตรออกเสียง ๔. แผนผังที่ออกเสียง ๕.ใบสมัครเข้ารับการคัดเลือกเป็นกรรมการการออกเสียงประจำเขตออกเสียงจังหวัด (แบบกอส. เขต)๖. บันทึกการให้ถ้อยคำของผู้สมัครเพื่อเข้ารับการคัดเลือกเป็นกรรมการการออกเสียงประจำเขตออกเสียงจังหวัด(แบบ กอส. เขต)๗.ประวัติผู้ได้รับการทาบทามเพื่อเข้ารับการคัดเลือกให้พิจารณาแต่งตั้งเป็นกรรมการการออกเสียงประจำเขตออกเสียงจังหวัด(แบบ กอส. เขต/ท)๘. บันทึกการให้ถ้อยคำของผู้ได้รับการทาบทามเป็นกรรมการการออกเสียงประจำเขตออกเสียงจังหวัด๙.แบบคำสั่งแต่งตั้งคณะอนุกรรมการการออกเสียงประจำอำเภอ (อ.ส. ๑)๑๐.แบบคำสั่งแต่งตั้งเจ้าพนักงานผู้ดำเนินการออกเสียงประจำหน่วยออกเสียง (อ.ส. ๒)๑๑.แบบคำสั่งแต่งตั้งเจ้าพนักงานผู้ดำเนินการออกเสียงประจำที่ออกเสียงนอกเขตจังหวัดชุดที่ ... (อ.ส. ๒/น)๑๒.แบบหนังสือการแต่งตั้งเจ้าพนักงานผู้ดำเนินการออกเสียงประจำหน่วยออกเสียง (อ.ส. ๓)๑๓.การแต่งตั้งเจ้าพนักงานผู้ดำเนินการออกเสียงประจำที่ออกเสียงนอกเขตจังหวัด (อ.ส.๓/น)๑๔. แบบประกาศกำหนดหน่วยออกเสียงและที่ออกเสียง(อ.ส. ๔)๑๕.แบบประกาศกำหนดที่ออกเสียงนอกเขตจังหวัด (อ.ส. ๔/น)๑๖. แบบประกาศเปลี่ยนแปลงที่ออกเสียง (อ.ส.๕)๑๗.แบบประกาศเปลี่ยนแปลงที่ออกเสียงนอกเขตจังหวัด (อ.ส. ๕/น)๑๘.แบบประกาศบัญชีรายชื่อผู้มีสิทธิออกเสียง (อ.ส. ๖)๑๙. แบบประกาศบัญชีรายชื่อผู้มีสิทธิออกเสียงนอกเขตจังหวัด(อ.ส. ๖/น)๒๐. แบบแจ้งรายชื่อผู้มีสิทธิ (อ.ส. ๗)๒๑.แบบคำร้องขอเพิ่มชื่อ/ถอนชื่อในบัญชีรายชื่อผู้มีสิทธิออกเสียง (อ.ส. ๘)๒๒. ป้ายสำหรับปิดช่องใส่บัตรออกเสียง (อ.ส.๙)๒๓.ป้ายสำหรับปิดช่องใส่บัตรออกเสียงนอกเขตจังหวัด (อ.ส. ๙/น)๒๔.แบบประกาศคณะกรรมการประจำหน่วยออกเสียงเรื่อง รายการเกี่ยวกับจำนวนบัตรออกเสียง (อ.ส.๑๐)๒๕.แบบประกาศคณะกรรมการประจำที่ออกเสียงนอกเขตจังหวัด เรื่องรายการเกี่ยวกับจำนวนบัตรออกเสียง (อ.ส. ๑๐/น)๒๖. รายงานเหตุการณ์ประจำหน่วยออกเสียง (อ.ส.๑๑)๒๗.รายงานเหตุการณ์ประจำที่ออกเสียงนอกเขตจังหวัด ชุดที่ ... (อ.ส. ๑๑/น)๒๘. แบบขีดคะแนนออกเสียง (อ.ส. ๑๒)๒๙.แบบประกาศคณะกรรมการประจำหน่วยออกเสียง เรื่อง งดการลงคะแนนออกเสียง (อ.ส. ๑๓)๓๐.แบบประกาศคณะกรรมการประจำที่ออกเสียงนอกเขตจังหวัด เรื่อง งดการลงคะแนนออกเสียง (อ.ส.๑๓/น)๓๑.แบบประกาศคณะกรรมการประจำหน่วยออกเสียง เรื่อง งดการนับคะแนนออกเสียง (อ.ส. ๑๔)๓๒.แบบประกาศคณะกรรมการประจำที่ออกเสียงนอกเขตจังหวัด เรื่อง งดการนับคะแนนออกเสียง(อ.ส. ๑๔/น)๓๓.ข้อมูลจำนวนบัตรออกเสียงในถุงวัสดุใส (ชั้นนอก) (อ.ส. ๑๕)๓๔.คำขอลงทะเบียนหรือเปลี่ยนแปลงหรือยกเลิกการลงทะเบียนการใช้สิทธิออกเสียงนอกเขตจังหวัด(อ.ส. ๑๖)๓๕.คำขอลงทะเบียนการใช้สิทธิออกเสียงนอกเขตจังหวัด (กรณียื่นเป็นคณะบุคคล) (อ.ส.๑๖/ก)๓๖.หนังสือตอบรับการลงทะเบียนหรือเปลี่ยนแปลงหรือยกเลิกการใช้สิทธิออกเสียงนอกเขตจังหวัด(อ.ส. ๑๗)๓๗.หนังสือตอบรับการลงทะเบียนหรือเปลี่ยนแปลงหรือยกเลิกการใช้สิทธิออกเสียงนอกเขตจังหวัดทางอินเทอร์เน็ต(อ.ส. ๑๗/อ)๓๘.แบบประกาศคณะกรรมการประจำหน่วยออกเสียง เรื่อง รายงานผลการนับคะแนนออกเสียง (อ.ส.๑๘)๓๙. แบบประกาศคณะกรรมการประจำที่ออกเสียงนอกเขตจังหวัดเรื่อง รายงานผลการนับคะแนนออกเสียง (อ.ส. ๑๘/น)๔๐. รายงานการส่งหีบบัตรออกเสียง (อ.ส.๑๙)๔๑. รายงานการส่งหีบบัตรออกเสียง (อ.ส.๑๙/น)๔๒. รายงานผลการรวมคะแนนออกเสียง (อ.ส.๒๐)๔๓.บันทึกข้อมูลของหน่วยออกเสียงสำหรับบัตรออกเสียงที่มีอยู่ในหีบบัตรออกเสียง (อ.ส.๒๑)๔๔.บันทึกข้อมูลของที่ออกเสียงนอกเขตจังหวัดสำหรับบัตรออกเสียงที่มีอยู่ในหีบบัตรออกเสียง(อ.ส. ๒๑/น)๔๕. รายงานการส่งหีบบัตรออกเสียงต้นขั้วบัตรออกเสียงเอกสารและวัสดุอุปกรณ์ในการออกเสียง (อ.ส. ๒๒)๔๖. รายงานผลการรวมคะแนนออกเสียงจังหวัด........... (อ.ส. ๒๓)๔๗. ประกาศคณะกรรมการการเลือกตั้ง เรื่องผลการออกเสียง (อ.ส. ๒๔)(ดูข้อมูลจากภาพกฎหมาย)ปริยานุช/จัดทำ๒๗ เมษายน ๒๕๕๙กัญฑรัตน์/ตรวจ๒๗ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๕ ก/หน้า ๑/๒๕ เมษายน ๒๕๕๙